“Kahing Liki Inkacnek In Kosro!” (1 Corinth 6:18) | Luhngse luhn God\n“Kahing Liki Inkacnek In Kosro!”\n“Ke ma inge kowos enenuh in lwelah ma luhngse luhn facluh suc orekma in kowos an in misac: kain ma kuluk luhn moul in kosro, kuhtwena luhmah fohkfohk, luhng luhn ikoac, luhngse kuluk, ac rahpkuh.”—COLOSSAE 3:5.\n1, 2. Fuhkah pwacpa kuluk lal Balaam in ahkkulukye mwet luhn Jeova uh?\nSIE mwet pahtuhr el som nuh ke acn se ma el luhngse emeet ke acn in pahtuhr uh. Oasr kain in ik ma el ac luhngse na pwacye in ahsack. Pwacnacng, el sulaclah pa se ma el ac orekmakihn uh ac sislah ah nahtuhl uh nuh inkof uh. Ke na kihtin pacl tohkoh, el puhla lah ah ac fo nahtuhl uh ulul, na el tuhlahkuhnack. Ac el isracsr srihsrihk ke srihpen el etuh lah pa se ma el sulaclah inge arlacna wo.\n2 Apkuhran nuh ke yac 3,500 somlah ah, mukul se inge pahngpahng Balaam el nuhnkuh yohk pac ke sie kain in pa ma el luhngse in orekmakihn. Tuhsruhktuh, ma el luhngse in srihfe uh pa mwet luhn God suc muhta ke Infahlfahl Moab. Acn se inge oan oasr ke mahsrol ke Facl in Wuhlelah uh. Balaam el oraclah in muh el sie mwet pahluh luhn Jeova, tuhsruhktuh el sie mukul rahpkuh suc moul nuh se in ahkkulukyelah mwet Israel. Tuhsruhktuh, ke srihpen Jeova el tulokihnilyac, Balaam el ahkinsewowoye mwet Israel muhkwena. Ke srihpen Balaam el arlacna kwacfeacng in eis molin orekma lal uh, el nuhnkuh nuh sel sifacna muh el fin kuh in srihfaclah mwet Israel inge in oruh sie ma na kuluk ac, sahp ma inge ac kuh in oruh God elan selngawi mwet lal uh. Ke pa ingacn ma Balaam el sulaclah elan oruh, el orekmakihn muhtwacn fuhsr na kahto fin acn Moab in oacna mwe pa se lal.—Oekyuk 22:1-7; 31:15, 16; Fwackyuk 2:14.\n3. Ke inkacnek fuhkah pwacpa kuluk lal Balaam uh orekma?\n3 Yac pwacpa kuluk se lal inge orekma? Ahok. Tausin pucspucs sin mukul Israel eltahl srihfeyucklac ke kain in pa se pacna inge ke eltahl “muhtwacwacack in orek kosro yurin muhtwacn Moab.” Eltahl oacyacpac muhtwacwacack in alu nuh sin god luhn mwet Moab inge, weluhlacng Baal Peor ke eltahl oan yurin sie sin sie in alu nuh sel. Ke sahflahiyac ah, oasr mwet 24,000 sin mwet Israel suc tuh misac meet liki na eltahl ilyak nuh ke Facl in Wuhlelah. Ma na yohk se pa sikyak inge!—Oekyuk 25:1-9.\n4. Efuh kuh tausin pucspucs sin mwet Israel tuh sruhflah ke orekma in kosro?\n4 Meac srihpac se oruh ma upac se inge in sikyak nuh sin mwet Israel? Muhtwacwacack in yohkwelihk ohiyac ac nuhnak kuluk luhn mwet pucspucs inge ke eltahl forlah liki Jeova, suc God se ma molweltahllah liki acn Egypt, kihtacltahl ke yen mwesis, ac kohluhltahllah nuh ke facl in wuhlelah. (Hebrew 3:12) Ke Paul el nuhnkuh ke ma sikyak inge, el suhmuhslah: “Kuht in tiac moulkihn inkacnek in kosro, oacna kuhtuh selos ac in lwen sefanna, tausin longoul tolu selos misac.” *—Sie Corinth 10:8.\n5, 6. Efuh kuh ma suhmuhslah ke orekma kuluk luhn mwet Israel ke Infahlfahl Moab uh yohk srihpac nuh sesr ke pacl inge?\n5 Ke pacl inge puhs mwe lutlut ke ma sihmlac ke puk luhn Oekyuk nuh sin mwet luhn God, suc arlacna apkuhran in ilyak nuh ke sie facl sasuc ma wo liki na facl wuhlelah uh. (Sie Corinth 10:11) Ke sie mwe puhpuhlyuck, luhngse luhn mwet pucspucs in oan yurin sie mwet ahkkahlwemye ohiyac luhn mwet Moab in pacl meet ah tuhsruhktuh upac liki na. Ke kais sie yac, mwet Christian pucspucs puhtatlac ac oruh orekma in kosro. Pa pacna inge pa se ma srihfasrlah mwet Israel in pacl meet ah. (Luo Corinth 2:11) Ac in oacna ke Zimri el tiac mwekihn in usack muhtwacn Midian se nuh ke lohm nuknuk sel ah, ke pacl inge, oasr mwet suc asruoki yurin mwet luhn God ac kuhtuh pac mwet lili suc bacptais tari suc mwe ahkkuluk nuh sin mwet ke congregation uh.—Oekyuk 25:6, 14; Jude 4.\n6 Yac kom kuh in sifacna petsacelah muh ma sikyak ke Infahlfahl Moab inge sikyak nuh sum ke pacl inge? Yac kom kuh in liye lah kom apkuhran in eis mwe insewowo lom ke sie facl sasuc ma kom soano ke lusen yac pucspucs? Fin ohingacn, sang kuhiyom kewa in muhtana in luhngse luhn God uh ke kom ahkos masap se lal inge: “Kahing liki inkacnek in kosro.”—Sie Corinth 6:18.\nMEAC SE INGE OREKMA IN KOSRO?\n7, 8. Meac se inge orekma “in kosro,” ac ke inkacnek fuhkah mwet suc oruh ma inge eltahl kosrwacni ma eltahl tahknelihk uh?\n7 In oacna ma Bible uh orekmakihn, orekma “in kosro” (ke kahs Greek, por·neiʹa) pa oacna sie kain in orekma fohkfohk inmahsrlon mwet luo suc tiac fahsr fal nuh ke oakwuck luhn Bible nuh ke moul in pahyuck. Kuhtuh pac orekma in kosro uh pa ke mwet pahyuck se wi sie pacna mwet suc el tiac pahyuck nuh se, wi mwet se oan ke srihpen mani, ac ke mwet luo suc tiac pahyuck eltahl tuhkweni oan, orekmakihn inwacluh in puhsral acn in orek tuhlihk luhn mukul kuh muhtwacn, ohsun ke mahno ke orekmakihnyen acn tok ke sie mwet, ac ke sie mwet el puhsral acn in orek tuhlihk luhn sie mukul kuh muhtwacn ma el tiac pahyuck nuh se. Ohiyac inge wekuhnacng pac kain in orekma inmahsrlon mukul nuh sin mukul kuh muhtwacn nuh sin muhtwacn, ohsun ke mahno luhn sie mwet nuh sin ma orahkrahk kuh in puhsral acn in orek fahko luhn sie ma orahkrahk ke inkacnek fohkfohk. *\n8 Ma suhmuhslah uh arlacna kahlwem: Mwet suc oruh orekma in kosro uh eltahl tiac kuh in muhta ke congregation luhn mwet Christian ac eltahl ac tiac eis moul ma pahtpaht. (Sie Corinth 6:9; Fwackyuk 22:15) In wekuhnacng, arlacna yohk ma upac ma sie mwet suc oruh ma inge el sun ke srihpen wacngihn luhlahlfongi lal nuh sin mwet sahyac ac el tiac suhnakuhnuhl sifacna, ma upac nuh ke moul in pahyuck, sie inse toasr ke srihpen ahkkulukye nuhnak ac puhlakihn, pihtuctucyak ma tiac planiyuck, mas ac oacyacpac misac. (Riti Galatia 6:7, 8.) Kom tiac enenuh in muhtwacwacack ke sie inkacnek ma ac kol nuh ke sie moul ma nwacnwaclah ke mwe ahsor yohk. Mwe ahsor se nuh sin mwet pucspucs lah eltahl tiac ngwetlah nuhnkuh ke sahflahiyac uh ke pacl se ma eltahl oruh ma tahfonglac ke muhtwacwacackiyac an, pa in liyeyuck petsac fohkfohk.\nSIE MA KUH IN KOL NUH KE OREKMA IN KOSRO\n9. Kuhtuh mwet uh fahk muh petsac fohkfohk uh tiac kuh in ahkkulukye kuht. Yac ma inge pwacye? Ahkuhtweyac.\n9 Ke acn pucspucs, oasr orekma fohkfohk ma oreklac ke inkacnek luhn petsac, mwe rit kuh ke puhsra ma recordiyucki ac sramsram luhn mwet ke telefon in puhrakack kena luhn mwet se in wi sie mwet oan. Ma inge kuh in oacna sie petsac ke sie mwet suc oraclah luhmahl in pihrihk kena luhn sie mwet ac oacyacpac petsac ke orekma in tuhkweni ke mahno luhn mwet luo kuh puhs liki. Kain in petsac inge kewana ahkkahlwemyeyuck ke acn in kuhka mackuhsin, oasr ke on ac ke tv, ac nwacklah pac internet uh. Kuhtuh mwet uh fahk muh ma inge tiac kuh in ahkkulukye kuht. Yac pwacye? Moh! Mwet suc pahlah ke liyeyuck petsac fohkfohk uh ac kuh in pahlah pac in orekmakihn mahnoltahl ke inkacnek fohkfohk ac ma inge ahkyohkye ‘luhng luhn ikoac suc mwe ahkmwekihn yohk.’ Ma inge ac kuh in oruh sie mwet elan ahkfalye kena se inge pacl nuhkewa, in fohkfohk nuhnak lal, ac elan sun ma upac ke moul in pahyuck lal uh, kuh in oacyacpac divorce. * (Rome 1:24-27; Ephesus 4:19) Sie mwet suc orek research el luhmah mwet suc pahlah in ahkfalye kena inge pacl nuhkewa nuh ke cancer. El fahk, “Cancer uh ac kap na kap ac sa in fahsrelihk. Sesahlah in sifacna wacngihnlac ac ma inge oacyacpac upac in ahkwoyeyuck kuh unweyucklac.”\nSie inkacnek lahlmwetmwet pa in orekmakihn Internet luun lohm uh ke acn ma mwet nuhkewa kuh in liye\n10. Ke inkacnek fuhkah kuht kuh in orekmakihn kahs in kahsruh in James 1:14, 15? (Liye pac pohk se inge “ Nga Eis Kuh In Moulkihn Moul Nwacsnwacs Fuhkah.”)\n10 Nuhnkuh ke kahs ma sihmlac in James 1:14, 15 inge: “A mwet se el srifweyuck ke srihpen luhngse lal sifacna, suc amackuhnuhllah nuh ke ma kuluk ac el sruhflah. Ac ke kena kuluk lal kuhi in el, ac oswelah ma kuluk luhlahp; ac ke ma kuluk inge yohkwelihk na, ac kohluhllah nuh ke misac.” Pwacnacng, kena kuluk se inge fin ilyak nuh ke nuhnak lom an, suhlahklahk na in eslah liki! Ke sie mwe puhpuhlyuck, kom fin liyacack sie petsac fohkfohk ah, suhlahklahk na ngwetlah liki, konelah computer an kuh ekuhllah channel ke tv an. Oruh ma nuhkewa ma kom kuh in oruh tuh kom in tulokihnyac kena kuluk se inge in tiacna yohkwelihk!—Riti Matthew 5:29, 30.\n11. Ke kuht lain kena kuluk lasr uh, kuht ac ahkkahlwemye fuhkah lah kuht luhlahlfongi Jeova?\n11 God el etwekuht yohk liki kuht sifacna. Pwacnacng, oasr srihpac wo lal in moklacl Paul elan suhmuhslah ma inge: “Ke ma inge kowos enenuh in lwelah ma luhngse luhn facluh suc orekma in kowos an in misac: kain ma kuluk luhn moul in kosro, kuhtwena luhmah fohkfohk, luhng lun ikoac, luhngse kuluk, ac rahpkuh (tuh rahpkuh el oacpacna alu nuh ke ma sruhloaclah).” (Colossae 3:5) Pwacye, sahp upac in oruh ma inge. Tuhsruhktuh, esam lah kuht kuh in siyuck kahsruh sin Pahpah na luhngse ac mongfihsracsr se tuhmwacsr uh. (Psalm 68:19) Pwacnacng, suhlahklahk ngwetack nuh sel ke pacl ma nuhnak fohkfohk inge ilyak nuh ke nuhnak lom an. Puhruhe siyuck ke “kuh fuhlwactlacna,” ac lihksreni pahtok nuhnak lom an in nuhnkuh ke ma sahyac.—Luo Corinth 4:7; Sie Corinth 9:27; liye pohk se inge “ Nga ac Kuhtanglah Fuhkah Ohiyac Kuluk se Ma Nga Pahlah Kac Inge?”\n12. Meac se inge “nuhnak” lasr, ac efuh kuh kuht enenuh in karuhnguhnwacng?\n12 Solomon, sie mukul lahlmwetmwet el suhmuhslah: “Arlacna karuhnguhnwacng nuhnak lom an, mweyen moul lom ac sikyak oacna ma kom nuhnkuh.” (Soakas 4:23) Ahok, nuhnak lasr uh pa God el liye uh. Ohiyacsr pa yohk srihpac nuh sel uh, ac tiac atacsr ye muhtuhn mwet sahyac uh. Ohiyacsr pa ac fahkwack lah kuht ac eis moul ma pahtpaht kuh tiac uh. Ma inge arlacna kahlwem ac yohk srihpac nuh ke moul lasr uh. Job, sie mwet kuhlwacnsap oaru, el oraclah sie wuhleacng kuh wuhlelah na kuh ke muhtahl, tuh elan tiac ngwetacng liye sie muhtwacn ac oasr kena lal nuh sel. (Job 31:1) Mwe srihkasrak na wowo se nuh sesr pa inge! Mwet sihm luhn psalm el ahkkahlwemye kain in nuhnak se pacna inge ke el puhruhe ac fahk: “Furohklah muhtuhk liki ma lusrohngtwen.”—Psalm 119:37.\nNGA EIS KUH IN MOULKIHN MOUL NWACSNWACS FUHKAH\nSie mukul fuhsr el fahk: “Ke nga srackna fuhsr ah, nga tuh sremlah ke sie ohiyac ma nga pahlah in liye petsac fohkfohk ac orekmakihn monuk ke inkacnek fohkfohk. Tuhlihk lutlut wiyuck ah nuhnkuh muh wacngihn na ma kuluk ke kain in ohiyac se inge ac eltahl nuhnkuh pac muh ma mwet fuhsr nuhkewa uh oruh. Tuhsruhktuh ma inge ahkkulukye nuhnak ac puhlakihn luhk ah ac nga muhtwacwacack ke sie moul fohkfohk. Kihtin pacl tohkoh, nga akihlenack lah nga eklac mwet kohs se nuh ke kena luhk inge. Tuhsruhktuh, ke kahsruh luhn Jeova ac congregation uh nga kuh in kuhtanglah moul fohkfohk se luhk meet ah. Ingena, nga arlacna taran ke mwet suc nga asruoki nuh se uh, ke srihpen nga etuh lah asruoki luhk uh pa sie ma yohk ma ac kuh in kahsruh kuh ahkkulukye kwacfeacng luhk uh. Nga konwacack lah sie ma yohk srihpac ma kahsreyuc in tiac sifwil fohlohk nuh ke ohiyac kuluk ma nga pahlah kac ah pa in puhruhe ac oruh lutlut luhk sifacna ke Bible pacl nuhkewa. Nga tilac mwet kohs se nuh ke kena kuluk luhn ikok uh, a ingena nga wi ke sie kunohkohn na sacohk in kuhlwacnsap oacna sie regular pioneer.”\nSULACLAH KULUK LAL DINAH\n13. Suc Dinah, ac efuh kuh kuluk kawuck ma el sulaclah uh?\n13 In oacna ke kuht liye ke Sapta 3 ac, kawuck lasr uh kuh in kihfuhskuhtlac in oruh ma wo kuh ma kuluk. (Soakas 13:20; riti Sie Corinth 15:33.) Nuhnkuh ke mwe srihkasrak lal Dinah, tuhlihk muhtwacn se nahtuhl Jacob. (Genesis 34:1) Finne ahkpah ma ituckyang nuh sel Dinah ah wo ke el kapkapack ac mahtuhlah, el oraclah sulaclah na kuluk se ke el kawuckyak nuh sin tuhlihk muhtwacn Canaan. In oacna mwet Moab, mwet Canaan inge etweyuck ke orekma fohkfohk laltahl uh. (Leviticus 18:6-25) Ke liye luhn mukul Canaan ac Shechem, suc “mukul se ma oa emeet in sucu luhn pahpah tuhmwacl” ah, Dinah el oacna muhtwacn Canaan nuhkewa sahyac suc ahkolah in oruh ma kuluk.—Genesis 34:18, 19.\n14. Sulaclah lal Dinah nuh ke mwet suc el asruoki nuh se uh oraclah ma upac fuhkah?\n14 Sahp Dinah el tiac nuhnkuh elan weluhl Shechem oan ke pacl se el liyacl ah. Ac Shechem el oruh na ma mwet Canaan nuhkewa ac nuhnkuh in oruh ke pacl se kena lal nuh sin sie mwet pihrihkyuckyak. Pwacnacng, Dinah el finne sruhnga, wacngihn srihpac, mweyen Shechem el “usacllah ac ahkkulukyacl.” Kahlwem tuh Shechem “el luhngseyak” Dinah tok, tuhsruhktuh ma inge tiac kuh in ekuhllah ma el oruh tari nuh sel uh. (Riti Genesis 34:1-4.) Ac tiac Dinah muhkwena pa ahsor ke ma sikyak inge. Ke srihpen sulaclah lal Dinah ke asruoki lal uh, ma inge oraclah ma upac pucspucs ma kol nuh ke mwekihn luhn sucu lal uh.—Genesis 34:7, 25-31; Galatia 6:7, 8.\n15, 16. Kuht ac eis fuhkah lahlmwetmwet pwacye? (Liye pac pohk se inge “ Nuhnkuh Yohk Ke Ma Suhmuhslah Inge.”)\n15 Dinah el lotwelah mwe lutlut na yohk se tukun el sun ma upac. Tuhsruhktuh, mwet suc luhngse ac ahkos Jeova uh tiac enenuh in sun ma upac tuhfah eltahl lotwelah ma yohk srihpac nuh ke moul uh. Ke srihpen eltahl porongo God, pwacnacng eltahl sulaclah in “kuhpahsr nuh sin mwet lahlmwetmwet.” (Soakas 13:20a) Ke inkacnek ohinge eltahl kuh in ‘etuh lah meac fal eltahl in oruh’ ac fahsr liki kuhtwena ma upac kuh mwe kweok.—Soakas 2:6-9; Psalm 1:1-3.\n16 Lahlmwetmwet luhn God uh ma nuh sin mwet nuhkewa suc luhngse in eis ac kwacfeacng in eis ke inkacnek luhn puhruhe ac lutlut ke Kahs luhn God ac ke mwe rit ma ituckyang nuh sin mwet kuhlwacnsap oaru ac lahlmwetmwet uh. (Matthew 24:45; James 1:5) Sie pac ma yohk srihpac uh pa in inse puhsisacl, ma ahkkahlwemyeyuck ke luhngse luhn sie mwet in ahkos kahs in kahsruh luhn Bible uh. (Luo Tokosra 22:18, 19) Ke sie mwe puhpuhlyuck, sie mwet Christian el kuh in sruokyac kahs in kahsruh inge lah insiac uh kuhtasrihk ac mwe sensen se. (Jeremiah 17:9) Tuhsruhktuh, ke pacl se el sun sie ma upac ma el tiac orekmakihn nuhnak wo nuh kac, yac el inse puhsisacl in eis kahsruh?\n17. Ahkuhtweyac sie ma ma ac kuh in sikyak ke sie sucu, ac ahkkahlwemye lah pahpah se ac ahkuhtweyac fuhkah nuh sin tuhlihk muhtwacn se nahtuhl inge.\n17 Srihke petsacelah ma sikyak inge. Pahpah se el tiac lwelah tuhlihk muhtwacn se nahtuhl ac sie mukul lili in tuhkweni som nuh yen fin wacngihn mwet weluhltahl. Muhtwacn se inge fahk: “Tuh Pahpah, meac kom tiac luhlahlfongiyuc? Kuht ac tiac oruh kuhtwena ma kuluk!” Sahp, pwacye lah tuhlihk muhtwacn se inge luhngse Jeova ac el tiac nuhnkuh in oruh kuhtwena ma kuluk, tuhsruhktuh, yac el “fuhfahsryucsr ke lahlmwetmwet luhn God”? Yac el “kahing liki inkacnek in kosro”? Kuh yac el “luhlahlfongi nuhnak [lal] sifacna”? (Soakas 28:26) Sahp, kom kuh in nuhnkuh ke kuhtuh pac kahs in kahsruh sahyac ma ac fal pahpah se ac tuhlihk muhtwacn se nahtuhl inge in nuhnkuh kac.—Liye Soakas 22:3; Matthew 6:13; 26:41.\nNGA AC KUHTANGLAH FUHKAH OHIYAC KULUK SE MA NGA PAHLAH KAC INGE?\nKahs in kahsruh luhn Bible: “LEUM GOD El luhngse elos suc koase ma kuluk.”—Psalm 97:10.\nKuhtuh kihsen siyuck ma kom kuh in siyuck sum sifacna\nYac nga srihke nga in fahsr liki kuhtwena ma ma ac kuh in puhrakack kena kuluk uh?—Matthew 5:27, 28.\nYac nga nuhnkuh yohk ke ma upac ma ac kuh in sikyak ke nga ahkfahsrye kena kuluk se inge?—Soakas 22:3.\nYac nga kwacfeacng in sang kuhiyuck kewa in kuhtanglah ohiyac kuluk se inge? Fuhkah?—Matthew 5:29, 30.\nYac nga ahkolah in sramsram nuh sel pahpah ac ninac kuh sie mwet mahtuh ma yohk etwacack la ac kuh in luhlahlfongiyuck ke ma upac se luhk inge?—Soakas 1:8, 9; Galatia 6:1, 2.\nNga ac ahkkahlwemye fuhkah lah nga luhlahlfongi ke kuh ac lahlmwetmwet luhn Jeova uh in kuhtanglah?—Soakas 3:5, 6; James 1:5.\nJOSEPH EL FAHSR LIKI OREKMA IN KOSRO\n18, 19. Joseph el srihfeyuck fuhkah, ac meac el oruh in kuhtanglah?\n18 Sie mwet fuhsr suc luhngse God ac fahsr liki orekma in kosro pa Joseph, suc ma wiyacl Dinah. (Genesis 30:20-24) Ke Joseph el srackna tuhlihk, el sifacna liye fukun orekma lahlfon luhn tuhlihk muhtwacn se wiyacl inge. Wacngihn ahlohloh kac lah ke ma sikyak inge, weacng luhngse yohk lal Joseph in muhtana in luhngse luhn God, pa karuhnguhnuhl ke yac pucspucs tok fin acn Egypt ke pacl se ma muhtwacn kiyacn leum lal uh srihfacl in oan yohrohl “pengana lwen.” Pwacye lah ke srihpen Joseph el sie mwet kuhlwacnsap, oruh el tiac kuh in siyuck elan tui kuh srolah liki orekma lal uh ac som! El enenuh in muhtweng ke ma sikyak inge ke inkacnek puhlaik ac lahlmwetmwet. El oruh ma inge ke el kalweni na in fahk moh nuh sin muhtwacn kiyacl Potiphar ah ac ke sahflahiyac Joseph el kahinglac luhkel.—Riti Genesis 39:7-12.\n19 Srihke nuhnkuh: Joseph el fin nuhnkuh yohk ke muhtwacn se inge kuh nuhnkuh elan weluhl oan, yac el ac kuh in sruokyacna oaru lal uh? Sahp el ac tiac kuh. Joseph el tiac ahkpwacrye nuhnak lal ke ma fohkfohk, a el ahksacohkye fototo lal nuh sin Jeova ac ma inge arlacna kahlwem ke kahs lal nuh sin muhtwacn kiyacl Potiphar ah. El fahk, “Wacngihn kuhtwena ma el sruok nuh sihk sahyom. Fuhkah tuh ngan oruh kain elahwet ingacn ac orekma kuluk lain God?”—Genesis 39:8, 9.\n20. Jeova el ekuhllah fuhkah ohiyac ma Joseph el oasr kac ah?\n20 Srihke petsacelah luhpan engan luhn Jeova ke el liye lah Joseph el finne loes liki mwet in sucu lal uh, el sruokyacna oaru lal uh pacl nuhkewa. (Soakas 27:11) Tok, Jeova el ekuhllah ohiyac ma Joseph el oasr kac ah tuh elan sukohsohklah liki presin ac el eklac sie mwet kol ac mwet in karihngihn oakwuck ke mongo fin acn Egypt! (Genesis 41:39-49) Arlacna pwacye kahs ke Psalm 97:10 inge: “LEUM GOD El luhngse elos suc koase ma kuluk. El karihngihn moul luhn mwet lal. El moleloslac liki kuh luhn mwet kuluk”!\n21. Mukul lili fuhsr se fin acn Africa inge ahkkahlwemye fuhkah puhlaik lal in oruh sulaclah ma wo ac nwacsnwacs?\n21 In oacpacna nuh mihsenge, mwet kuhlwacnsap luhn God uh ahkkahlwemye lah eltahl “sruhnga ma kuluk, ac luhngse ma wo.” (Amos 5:15) Sie mukul lili fuhsr fin acn Africa el esam ke sie tuhlihk muhtwacn suc oacpacna matwacl el fahk nuh sel muh el ac oan yohrohl el fin insese in kahsrel ke sie test ke math. El fahk, “Nga suhlahklahk na fahk moh. Ke nga sruokyacna oaru luhk uh, nga kuh in sruokyacna ine wo luhk ac ahksacohkyeyuc sifacna.” Pwacye, kuht kuh in “pwacrkihn ma kuluk ke kihtin pacl,” tuhsruhktuh, inkaiyen pacl uh ma pwacrkihnyuck ke kihtin pacl inge kwacna sahflah ke mwe ahsor yohk. (Hebrew 11:25) Yohk liki nuhkewa, ma inge wacngihn srihpac fin tuniyuck nuh ke mwe insewowo ma ac oan ma pahtpaht ma tuhkuh ke ahkostwen lasr nuh sin Jeova uh.—Soakas 10:22.\nEIS KAHSRUH MA TUHKUH SIN GOD SUC PAHKOTWEN\n22, 23. (a) Sie mwet lili el fin oraclah sie ma kuluk efuh kuh srackna oasr finsrak lal in eis nuhnak muhnahs? (b) Mwe kahsruh fuhkah ituckyang nuh sin mwet suc oraclah ma kuluk uh?\n22 Ke srihpen kuht nuhkewa sesuwohs, kuht kwacfeacng in kuhtanglah kena luhn ikoac ac oruh ma wo ye muhtuhn God. (Rome 7:21-25) Jeova el akihlen ma inge, ac “el esam lah kuht oreklac ke kutkut.” (Psalm 103:14) Tuhsruhktuh, kuhtuh pacl uh sie mwet Christian el ac kuh in oraclah sie ma kuluk. Yac kalmac pa God el tiac kuh in nuhnak muhnahs nuh sel? Moh! In oacna Tohkohsrah David, sie mwet suc oraclah ma kuluk el ac srackna kosrwacni ma kuluk lal uh. Tuhsruhktuh, pacl nuhkewa God el “nuhnak muhnahs” nuh sin mwet suc auliyak na pwacye ac “fahkwack ma kuluk” la uh.—Psalm 86:5; James 5:16; riti Soakas 28:13.\n23 In wekuhnacng ma inge, God el use “mwe sang” nuh sin congregation uh ke inkacnek luhn mwet elder suc pah in nuhnak ac orekma suc fal ac ahkolah in sang kahsruh. (Ephesus 4:8, 12; James 5:14, 15) Finsrak laltahl uh pa in kahsruh sie mwet suc oraclah ma kuluk elan sifwil fototo nuh sin God ac in “yohkwelihk etwacack” lal uh elan tiac sifwil oruh ma kuluk sacn.—Soakas 15:32.\nIN ‘YOHKWELIHK KE ETWACACK’\n24, 25. (a) Mukul fuhsr se ma sramsramkihnyuck in Soakas 7:6-23 inge el ahkkahlwemye fuhkah lah “wacngihn lahlmwetmwet” lal? (b) Kuht ac oruh fuhkah in “yohkwelihk etwacack” lasr uh?\n24 Bible uh sramsramkihn mwet suc “wacngihn lahlmwetmwet” la ac mwet suc “yohkwelihk etwacack” la. (Soakas 7:7, BMK) Sahp, ke srihpen sie mwet el soenna kahlwem na pwacye ke nuhnak luhn God kuh el srackna suhpah ke orekma in kuhlwacnsap lal uh, mwet suc “wacngihn lahlmwetmwet” la kuh srihk kahlwem la inge el ac tiac oruh sulaclah wo. In oacpacna, mukul fuhsr se ma sramsramkihnyuck ke Soakas 7:6-23, sahp fihsracsr nuh sel in oraclah ma kuluk se inge. Tuhsruhktuh, sie mwet suc “yohkwelihk etwacack” la, el lohacng ahkwoyac nuh ke ohiyacl sifacna ke el lutlutkihn Kahs luhn God pacl nuhkewa ac puhruhe. El finne sesuwohs, el ac sang kuhiyacl kewa in ahkfalye nuhnak, kena, puhlakihn ac finsrak lal ke moul in fal nuh ke ma God el insewowo kac. Ke srihpac se inge, el ‘oruh sie ma wo nuh sel sifacna’ kuh el sifacna ahkinsewowoyacl ac el “fah kapkapwack.”—Soakas 19:8.\n25 Siyuck sum sifacna: ‘Yac nga luhlahlfongi na pwacye lah oakwuck luhn God pa pwacye uh? Yac nga luhlahlfongi na pwacye lah nga fin ahkos, ma inge ac use insewowo ma yohk emeet?’ (Psalm 19:7-10; Isaiah 48:17, 18) Kom fin ahlohloh, kwacfeacng in ahkwacngihnyelah. Nuhnkuh yohk ke ma upac ma ac tuhkuh fin masap luhn God uh pihlesreyuck. In wekuhnacng, “kom in sifacna akihlenack luhpan woiyen Leum God” ke kom moul ke inkacnek pwacye ac nwacklah nuhnak lom an ke nuhnak wo, ma pwacye, ma suwohs, ma nwacsnwacs, ma luhngseyuck, ac ma kaksakihnyuck. (Psalm 34:8; Philippi 4:8, 9) Kom kuh in luhlahlfongi lah kom fin tahfwelah na in oruh ma inge, luhngse lom nuh sin God uh ac fah yohkwelihk, in luhngse ma el luhngse ac sruhnga ma el sruhnga. Joseph el tiac mwet suwohswohs se, tuhsruhktuh el kuh in “kahing liki inkacnek in kosro” mweyen el lwelah Jeova elan lotwel ke lusen yac pucspucs, elan luhngse in ahkinsewowoye God. Finsrak tuh ma inge in oacpacna nuh sum.—Isaiah 64:8.\n26. Sifac na yohk srihpac fuhkah se kuht ac fah sramsramkihn tok uh?\n26 God el tiac oraclah ip pucspucs ke mahnosr in mwe sritacl, tuhsruhktuh el oraclah nuh sesr in kuh in isus fahko ac in engankihn fototo ke moul in pahyuck lasr uh. (Soakas 5:18) Nuhnak luhn God ke moul in pahyuck uh pa ac fah sramsramkihnyuck ke sapta luo tok uh.\n^ par. 4 Pihsac se ma sihmlac ke puk luhn Oekyuk inge wekuhnacng “mwet kol” ma acnwucki sin mwet nuhnuhnkuh uh ac ma inge sun mukul 1,000, suc kuhtuh pac seltahl acnwucki sin Jeova.—Oekyuk 25:4, 5.\n^ par. 7 Nuh ke kuhtuh pac mwe ahkuhtweyac nuh ke kalmeyacn orekma fohkfohk ac orekma kuhpahtol, liye “Kihsen Siyuck Luhn Mwet Rit” ke The Watchtower ke July 15, 2006, ma oreklac sin Mwet Loh luhn Jeova.\n^ par. 9 Sritaclkihn Mahno pa sramsramkihnyuck ke Kuhtuh Pac Mwe Ahkuhtweyac ke mwe lutlut se inge “Kuhtanglah Mwe Muhnahs Lom In Sritaclkihn Monum ke Inkacnek Fohkfohk.”\nNUHNKUH YOHK KE MA SUHMUHSLAH INGE\n“LEUM GOD El luhngse elos suc koase ma kuluk.”—Psalm 97:10.\n“Kuhtwena mwet suc ngwetacng nuh sin sie muhtwacn ac oasr nuhnak in kena lal nuh sel, el orek kosro nuh sel tari in nuhnak luhn insiacl.”—Matthew 5:28.\n“Mwet se suc kosro el oruh ma kuluk nuh ke mahnol sifacna.”—Sie Corinth 6:18.\n“Nga arulacna ahkkweye monuk ke puohpoh, ac sifacna karihngihnyuc tuh nga in tiac suhfallac tukun nga fahkwack Pweng Wo ac pwacnma mwet nuh ke moul in srihke.”—Sie Corinth 9:27.\n“Kuhtwena ma sie mwet el tahknelihk, el fah oacyacpac kosrwacni. El fin tahknelihk ke ma luhngse luhn ikoac, el fah kosrwacni ke ma ac fah kuhlawi. El fin tahknelihk ke ma luhn nguhn, el fah kosrwacni ke moul ma pahtpaht.”—Galatia 6:7, 8.\n“Ke ma inge kowos enenuh in lwelah ma luhngse luhn facluh suc orekma in kowos an in misac: kain ma kuluk luhn moul in kosro, kuhtwena luhmah fohkfohk, luhng luhn ikoac.”—Colossae 3:5.\n“Kais sie suwos mukul tuhma enenuh in etuh ohiyen moul fal nuh sin muhtwacn kiowos, tuh in muhtahl ac in oasr suhnak, tiac ke luhngse luhn ikoac muhkwena.”—Sie Thessalonica 4:4, 5.


So. Le. Vol – Upper – Un paese per star bene!\nArchivio tag: So. Le. Vol


BIBLE MUTAL EZRA 5\n1 In pacl sac mwet palu luo, Haggai ac Zechariah wen natul Iddo, eltal mutawauk in kaskas ke Inen God lun Israel nu sin mwet Jew su muta in Judah ac Jerusalem.+ 2 Ke Zerubbabel wen natul Shealtiel, ac Joshua wen natul Jehozadak, eltal lohng kas laltal, eltal mutawauk in sifil musai Tempul Jerusalem, ac mwet palu luo ah kasreltal.+\n3 Na Governor Tattenai lun acn Roto‐in‐Euphrates, ac Shethar Bozenai, ac mwet pwapa wialos, elos sulaklak tuku nu Jerusalem ac kouyak fahk, “Su sap kowos in musai Tempul se inge ac sang kufwa nu kac?” 4 Elos oayapa siyuk inen mukul nukewa su wi musai Tempul sac. 5 Tusruktu God El tawi na mwet kol lun mwet Jew, ac mwet pwapa Persia elos sulela mu elos ac tia mukuikui kac nwe ke elos sim nu sin Tokosra Fulat Darius ac eis kas sel. 6 Pa inge kas ma elos supwala nu sel tokosra fulat:\n7 “Nu sin Tokosra Fulat Darius, lela tokosrai lom in misla.\n8 “Kut ke kom in etu lah kut som nu in acn Judah ac konauk lah Tempul lun God fulat sifil musaiyuk inge ke eot maspang lulap ac ke sak maspang lulap oakwuki in sinka uh. Arulana oaru oreyen orekma uh, ac fahsr na ku.\n9 “Kut tuh siyuk sin mwet kol lalos in fahk nu sesr lah su sapkin tuh elos in sifil musai Tempul sac ac sang kufwa nu kac.\n10 Kut oayapa siyuk selos inen mwet kol orekma uh kut in mau ku pac in akkalemye nu sum.\n11 “Elos topuk ac fahk, ‘Kut mwet kulansap lun God lun kusrao ac faclu, ac kut sifil musai Tempul se su nuna musala ac itukyang kufwa nu kac yac puspis somla sin sie tokosra na ku lun Israel.\n12 Tuh ke sripen mwet matu lasr meet ah akkasrkusrakye God lun Kusrao, El fuhlela elos in sruoh sin Tokosra Nebuchadnezzar lun Babylonia, sie sin leum lun Chaldea. Tempul sac tuh kunausyukla, ac utukla mwet uh nu in sruoh Babylonia.+\n13 Na in yac se meet ke Tokosra Fulat Cyrus el leumi acn Babylonia, el sapkin tuh Tempul uh in sifil musaiyuk.+\n14 El sifil folokunla ahlu gold ac silver ke Tempul su Nebuchadnezzar el tuh usla liki Tempul Jerusalem ac filiya in tempul in Babylon. Tokosra Fulat Cyrus el folokonang ma inge nu sin mwet se pangpang Sheshbazzar, su el srisrngiya in governor lun Judah.\n15 Tokosra Fulat el fahkang nu sel elan us ma inge ac folokunla nu in Tempul Jerusalem, oayapa elan sifil musaeak Tempul fin acn se ma tu we meet ah.\n16 Ouinge Sheshbazzar el som ac oakiya pwelung la. Na musa sac tutafla in pacl sac me nwe inge, tusruktu soenna safla.’\n17 “Inge, O Tokosra Fulat, fin ou lungse lom, sap in sukok in ma simla ke sramsram matu Babylon, tuh in kalem lah pwaye ku sutuu lah Tokosra Fulat Cyrus pa sapkin tuh Tempul se in Jerusalem inge in sifilpa musaiyuk. Na kom fah akkalemye nu sesr lah mea kom nunku mu fal in orek ke sripa se inge.”\n+ 5:1 Hag 1:1; Zec 1:1 + 5:2 Hag 1:12; Zec 4:6–9 + 5:12 2 Tok 25:8–12; 2 Chr 36:17–20; Jer 52:12–15 + 5:13 Ezr 1:2–11


16 Tusruktu ke Tokosra Uzziah el mutawauk in kui, na el inse fulatyak, ac ma inge kololla nu ke musalla. El aklusrontenye LEUM GOD lal ke el som nu in Tempul ac sifacna akosak mwe keng fin loang lun mwe kisa keng. 17 Azariah, mwet tol, ac mwet tol ku ac pulaik oalngoul sayal, welul utyak tokol tokosra 18 in kutongol, ac elos fahk nu sel, “Uzziah! Wangin suwohs lom in akosak mwe keng nu sin LEUM GOD. Mwet tol in fita lal Aaron mukena pa akmutalyeyukla in oru ma inge. Fahla liki acn mutal se inge. Kom oru ma koluk lain LEUM GOD, ke ma inge El ac fah tia sifil akinsewowoye kom.” Exo 30:7–8; Oek 3:10\n22 Mwet palu Isaiah wen natul Amoz, el simusla ma nukewa ma Tokosra Uzziah el orala ke pacl in leum lal ah. 23 Uzziah el misa, ac pukpuki ke acn lun leum, tuh ke sripen mas lal ah el tia pukpuki inkulyuk lun mwet leum. Jotham, wen natul, el aolul in tokosra. Isa 6:1\n26:18 Exo 30:7–8; Oek 3:10\n26:23 Isa 6:1


BIBLE MUTAL LUO CHRONICLE 17\n☰ LUO CHRONICLE 17 ◀ ▶\nJehoshaphat El Tokosrala\n1 Jehoshaphat el aolulla Asa, papa tumal, in tokosra, ac el akkeyala tokosrai lun Judah in lain Israel. 2 El oakiya mwet mweun in siti kuhlusyukyak in acn Judah, oayapa musaela acn in muta lalos uten acn Judah ac in siti ma Asa el sruokya in acn Ephraim. 3 LEUM GOD El akinsewowoyal Jehoshaphat mweyen el fahsr in falken papa tumal ke tafun moul lal meet, ac tia alu nu sin Baal. 4 El kulansupu God lun papa tumal, ac fahsr tukun ma sap lun God, ac tia oru oana ma tokosra lun mwet Israel oru. 5 LEUM GOD El oakiya ku lulap nu facl Jehoshaphat in leumi tokosrai lun Judah, ac mwet nukewa use mwe lung nu sel. Ouinge el kasrupi, ac arulana akfulatyeyuk el. 6 El insewowo in kulansupu LEUM GOD ac el kunausla nien alu nukewa lun mwet pegan in acn Judah, oayapa ma sruloala ke god mutan Asherah we.\n7 In yac se aktolu ma el tokosra, el supwalik mwet fulat inge tuh elos in luti in siti lun Judah: Benhail, Obadiah, Zechariah, Nethanel, ac Micaiah. 8 Mwet Levi eu ac mwet tol luo welulos. Pa inge inen mwet Levi: Shemaiah, Nethaniah, Zebadiah, Asahel, Shemiramoth, Jehonathan, Adonijah, Tobijah, ac Tobadonijah. Inen mwet tol luo pa: Elishama ac Jehoram. 9 Elos us book in Ma Sap lun LEUM GOD ac fahsr nu inkul nukewa in acn Judah ac luti mwet uh ke ma sap.\nPwengpeng Lal Jehoshaphat\n10 LEUM GOD El oru tuh tokosrai nukewa ma raunela acn Judah in sangeng in som mweunel Tokosra Jehoshaphat. 11 Kutu sin mwet Philistia elos use mwe lung na yohk ke silver ac mwe lung pac saya nu sel Jehoshaphat. Ac kutu mwet Arabia elos use sheep itkosr tausin itfoko ac nani itkosr tausin itfoko. 12 Ouinge yokelik na ku lal Jehoshaphat. El kuhlasak siti puspis in acn Judah nufon, oayapa musaiak siti 13 in nwauk mwe mongo puspis we.\nEl filiya mwet pisrla ke mweun in acn Jerusalem, 14 fal nu ke ota lalos. Adnah pa captain lun un mwet mweun ke ota nukewa in Judah, ac oasr mwet mweun tolfoko tausin ye kolyuk lal. 15 Akluo in wal yal Adnah pa Jehohanan, ac oasr mwet mweun luofoko oalngoul tausin ye kolyuk lal. 16 Aktolu in wal pa Amasiah wen natul Zichri, ac oasr mwet mweun luofoko tausin ye kolyuk lal. (Amaziah el tuh sifacna eisalang in kulansupu LEUM GOD.) 17 Captain lun un mwet mweun ke ota nukewa in Benjamin pa Eliada, sie mwet mweun pwengpeng. El leum fin mwet mweun luofoko tausin su us mwe loang ac mwe pisr. 18 Mwet kol se akluo yal pa Jehozabad, ac oasr mwet mweun siofok oalngoul tausin lal, su akoeyukla fal nu ke mweun. 19 Mwet inge kulansap nu sin tokosra in acn Jerusalem, ac el oayapa filiya kutu pac mwet in siti kuhlusyukyak pac saya in acn Judah.


Salkweack Plwacn in Sritacl luhn Leum! - S. Gifford Nielsen\nSalkweack Plwacn in Sritacl luhn Leum!\nSel Elder S. Gifford Nielsen\nKuht kais sie enenuh in ahkyohkye ac usaclihk plwacn in sritacl lasr sifacna in kuhlwacnsap ke rahrah sisken misineri pacl nuh kwewa uh.\nYac pucspucs somlah ah nga enenuh in sramsram nuh sin muhtwacn kiacn sie sin pisap ke stek lasr ah, oruh nga pahngon lohm selos ah. Sie tuhlihk mukul fuhsr nahtuhltahl ah topuk tacluhfon ah. Nga fahk, “Hello. Kuh ninac kiom an oasr?”\nEl topuk: “Ahok, el oasr. Nga ac pahnglol. Suc ngwe?”\nTop luhk: “Fahk nuh sel muh Prestuhn Nielsen.”\nOasr kihtin welac, ac na, ke sie puhsra na yohk, nga lohng, “Hey, Ninac, Prestuhn Hinckley la ke tacluhfon uh ngwe!”\nNga tiac kuh in nuhnkuh lah meac elac nuh nuhnkuh uh. Sahp ac na pa fahsr loeloes se emet la nuh ke tacluhfon ah. Nuhnak se sikme nuh sihk: “Yac ngwac?” Nga tiacna, tuhsruhk kuht isrwacsr kac. Ingena ke nga nuhnkuh kac uh, sahp elac nuh puhla koluk in sramsram nuh sihk na.\nMeac kom fah oruh fin mwet pahluh luhn Leum pahngon kom na pwacye? Na pa, el oruh! Prestuhn Thomas S. Monson, ke el sifilpac oruh olutu se inge, el pahngon kais sie sesr nuh ke sie orekma na yohk srihpac. El fahk, “Pa inge pacl se nuh sin mempucr ac misineri uh in tuhkweni fahsrweni, in tuhkweni orekma, in orekma ke imac luhn Leum in use nguna uh nuh Yohrohl” (“Faith in the Work of Salvation” [broadcast ke ahkpah nuh sin mwet kol fin facluh nohfohn, June 2013]; lds.org/broadcasts).\nYac kuht nuh porongo?\nFin facluh nohfohn, stek, tistrik, ac misin uh puhlakihn sie lacfuhl sasuc ke kuh, ke fahkwack luhn Mwet Lahngo nuh sel Joseph Smith ke 1832 ah ahkfalyeyucklac: Ma fahk muh Nga fah salkweack orekma luhk ke pacl la sifacna (liyeD&C 88:73).\nTamuhlwel ac tahmtahel, pacl se ingacn pa ingena! Nga kuh in puhla, ac nga etuh lah kowos puhla pac.\nNga luhngse sang pwacrwack luhk uh ac luhlahlfongi luhk ke Jisus Kraist nuh ke mukwikwi. Ke nga sritacl football, nga nuhnkwaclah ke pacl in plwacn luhn sritacl uh. Wacngihn tahfuhluo lasr ke muhtwacwacack sritacl uh lah fin u lasr uh ahkolah ke plwacn pwacye uh, kuht ac orwaclah wo. Ne ohinge, nga tuhfahna sramsram yurin sie mwet liyacacng sritacl etweyuck luhn BYU LaVell Edwards ke plwacn in sritacl lasr uh, ac el fahk, “Nga tiac elyah ke sritacl ma kom fah oruh an nga kena u lasr uh in orwaclah sie teng ah!” In oacna sie quarterback lal, nga pahngon ac upac likina ingacn, tuhsruhk sahp ohiyac fihsrwacsr lal pa srihpac se oasr acn in sritacl se lal pahngpahng ke inel uh.\nKe kuht nohfohn oasr ke u luhn Leum, yac kais sie sesr oasr plwacn in itto ke sritacl lasr sifacna uh? Yac kuht ahkolah in sritacl? Kuht fin, oacna mempucr uh, luhngse na pwacye sucu lasr, kawuck, ac mwet tuhkweni uh, yac kuht ac tiac kena in akacsruhi fahkwack luhlahlfongi lasr ke wosasuc fohlohkyak inge yohrohlos?\nKe seminar se nuh sin misin prestuhn sasuc uh orek ke Jun, sie luhpah 173 ke prestuhn sasuc ac muhtwacn kiaclos eis mwe kol sahflah met liki muhtwacwacack kuhlwacnsap lalos. Mempucr 15 nohfohn ke Prestuhnsi Se Met ac U luhn Mwet Sap Singucul Luo sramsram nuh sin u yohk srihpac se inge.\nElder L. Tom Perry el sang fahk in ahksahf uh: “Pa inge pacl wolacna se emet ke ma mahtuh luhn Alu uh. Pa inge sie ma apkuhran in oacna yohk srihpaciyacn mukwikwi yohk sikyak ke pacl mahtuh somlah, oacna Aruhruhma Se Met, oacna mwe sang ke Puk luhn Mormon, oacna Fohlohkyak luhn wosasuc, oacna ma nuh kwewa ma muhsahlah pwelucng sac nuh sesr in fahsr nuh met ac luti ke tohkohsrahi luhn Pahpah tuhmasr Inkuhsrao” (“Sramsram in Kaliyac” [sramsram ituckyang ke seminar nuh sin prestuhn sasuc luhn misin uh, June 26, 2013], 1, Church History Library, Salt Lake City).\nKuht enenuh in wi nuh ke orekma yohk liki na met in sun luhpan rahrah luhn mwet kol lasr ac muhngnguh luhn misineri in pacl nuh kwewa lasr uh. Orekma se inge ac tiac fahsr nuh met ke ohiyac placniyuck luhn Leum fin tiac ma yohrohsr! Oacna Prestuhn Henry B. Eyring el tuh fahk, “Finne meac matwacsr, kuh lasr, kunohkohn lasr ke Alu, kuh acn sesr, kuht nohfohn pahgonyuck nuh sie nuh ke orekma in kahsrwel ke kosrwacni Lal ke nguhna uh” (“We Are One,” Ensign or Liahona , Mei 2013, 62).\nLwelah ngan akacsruhi yuruwos sie plwacn in sritacl luhk nga puhla mokleyuck in sruhmuhn tukun pruhe, riti sapta 13 ke Preach My Gospel, ac motko puhlakihnyuck somlah ah? Nga suli kom in nuhnkuh srihpac tolu inge ke kom nuhnkuh plwacn lom sifacna an.\nMa se met, pruhe na in use sie mwet ah fototoeni nuh sin Mwet Lahngo ac wosasuc Lal lwen nuh kwewa. Kom kuh in oruh ma inge ke kuht liye mwet nuh kwewa oacna tuhlihk mukul ac muhtwacn nuhtin God suc kahsruh sie sin sie nuh ke soko inkacnek nuh lohm selos ah. Nuhnkuh ke kawuck sasuc kom kuh in orwaclah uh.\nAhkluo, pruhe ke misineri kuhlwacnsap ke acn lom an ac mwet lutlut yohrohlos an ke ine lwen nuh kwewa. Inkacnek sefanna in oruh ma inge pa in pain misineri an, liye badge lalos an, pahnglolos ke inelos, ac siyuck selos lah suc elos luti uh. Elder Russel M. Nelson el , “Nuh ke kom etuh sie ine kuh muhtuhn mwet, Leum El tiac kuh in kahsrwe kom etuh insiacl.”\nNga wi pacptais luhn sie muhtwacn na wowo, suc akacsruhi fahkwack luhlahlfongi lal. Nga fah esam ma pahtpaht fahk lal ah, “Nga tuhfahna puhla in puhs mwet pruhe keik ac puhla luhngse yohk! Nga etuh lah orekma se inge pwacye!”\nAhktolu, suli sie kawuck nuh ke sie mukwikwi in lohm sum ah kuh oacna sie acn. Acn nuh kwewa kom som nuh we kuh oacna sie ma kom oruh, motko lah suc ac fah engankihn pacl sacn na lihpsre Nguhn ke El kol kom.\nMwet Lahngo El lutiyuc sie lesin fihsrwacsr ke lutlut luhk sifacna ke wosasuc uh ma, nga luhlahlfongi, kapsra arlac kahto nuh ke “salkweack.” Ke nga puhla enganwack ke sie ma uh, ac ahkkahlwemyeyuck ke sihm luhk ac kwacna sahflah ke sie exclamation point ma kalmeyac uh ahkkahlwemye sie “puhla fokoko [kuh sie] akucl ke ma yohk srihpac” (Merriam-Webster’s Collegiate Dictionary, 11th ed. , “exclamation point”).\nNga ke etuh ke ma suhmuhslah ke “fahsrweni sac” ma sahlfah ke punctuation mark se inge muhtwacwacack in arulacna kahlwem nuh sihk, oacna mukwikwi ke insiacl Alma tuh elan kuh in sie lupufacn, ac elan kuh in eis finsrak se tuh elan kuh in som ac sramsram ke mwe ukuk luhn God, ke sie puhsra in osrokwack facluh, ac sapkihn auliyak nuh sin mwet nuh kwewa! (liyeAlma 29:1).\nKe sukok luhk nga sokwack fuhs 65 ahkkahlwemye kain in puhla fokoko inge luhn misineri, weacng ma inge:\n“Mwet Lahngo El fahk lah yohk engan Lal ke sie mwet el auliyak ! …\n“Ac kuht fin orekma ke lwen lasr nohfohn in luti auliyak nuh sin mwet sahyac uh ac use mwet se na nuh Yohrohl, ac fah oasr engan yohk lasr wi mwet sacn ke tohkohsrahi luhn Pahpah!\n“Ac fin engan lasr uh fah yohk ke sie nguhna suc kuht use nuh yurin Mwet Lahngo ke tohkohsrahi luhn Pahpah, ac fuhkah luhpan engan lasr kuht fin use nguhna pucspucs nuh Yohrohl! (liyeD&C 18:15–16).\nEtwacack luhk nuh ke fuhs wolacna inge orwaclah sie kunohkohn na yohk srihpac ke orekma se emet luhk oacna sie Mwet Itngucul ke Eria. Nga tuhfal kuhtuh in mwet kahsruh luhn sie Mwet Sap, Elder Quentin L. Cook, ke sie toeni luhn stek. Ke nga utyak nuh ke ohfohs luhn stek prestuhn nuh ke muhtwacwacackiyen miting ke wik sac, nga akihlen sie fahluhk atacn mahi, tuhn bronze fin mwe nwenyuck puk soko fintukun tepuh lal ah weacng sie ma suhmuhslah sahflah ke sie exclamation point. Ke nga riti ah, nga puhla lah Leum El etuh ke lutlut luhk, El tohpohklah pruhe luhk ac El etuh na pwacye ma nga enenuh in ahkwoye inse rahrah se luhk ah.\nNga siyuck sin prestuhn luhn stek sac in sruhmuhn nuh sihk sramsram ke fahluhk sac.\nMa inge pa fahluhk luhn sie mwet eklac fuhsr nuh ke Alu uh suc ohiyacn sucu la ah upac, tuhsruhk el nuhnkuh in kuhlwacnsapuh sie misin oreklac wo ac el oruh ke acn Guatemala. Ke fohlohk lal ah nga ohsun yohrohl in tahfwelah sie fihlfihllac in ahkfuhlwact ac liye lah fahluhk se lal ah muhsahllah. Mukul fuhsr se inge sang ma nuh kwewa nuh sin Leum ke srihklac, fin oasr kuhtwena, ahkkweye luhn sucu.\n“El akihlen lah nga siyac fahluhk lal ah ac siyuck sihk, ‘Prestuhn oasr ma koluk?’\n“Nga topuk, ‘Moh, Elder, ma nuh kwewa wona! Nga kuh in eis fahluhk ingacn?’”\nPrestuhn luhn Stek el kalweni: “Ahkfuhlwact ac luhngse luhk nuh sin misineri fohlohk se inge uh yohk na pwacye! Nga kena in ahkfuhlwactye puhlakihn sac, oruh oasr sihk fahluhk bronze lal an. Sie mwe acsmakihn nuh sihk ke nga fahsryak lun ohfohs se inge ke kuhiyac ma kuht nohfohn enenuh in sang finne fuhkah ohiyac lasr uh. Fuhs uh ma sel Isaiah: ‘Fuhkah woiyac in liye ke sie mwet utuck kahs kasrma finohl uh me, us pweng wo, pweng ke mislac; El sulkackihn kahs in lahngo; ac fahk nuh sin Zion, God lom el leum!’ (Isaiah 52:7).”\nTamuhlwel ac tahmtahel sacohk wiyuck, muhtwacn wowo se kiacn pisap sac acna nuhnkuh lah efuh mwet pahluh el pahnglol. Nga fahkwack luhlahlfongi lah el ac kuht enenuh in tiac sifil nuhnkuh—EXCLAMATION POINT!\nNga etuh lah kuht kais sie enenuh in ahkyohkye ac orwaclah plwacn in sritacl lasr sifacna in kuhlwacnsap ke rahrah wi misineri pacl nuh kwewa uh— EXCLAMATION POINT!\nNga sang fahkwack luhlahlfongi luhk nuh ke ma se lal Mwet Pahluh Joseph Smith: “Tukun fahkwack luhlahlfongi pucspucs ma oreklac ke Mwet Lahngo, el orwaclah fahkwack luhlahlfongi inge, sahflah ma nuh kwewa: Lah Mwet Lahngo El moul!” (liye D&C 76:22 ). Ke ine muhtahl luhn Jisus Kraist, amen.\nKahs KosraeAmerican Sign Language (ASL)Bahasa IndonesiaBislamaCebuanoČeskyDanskDeutschEestiEnglishEspañolFaka-tongaFiji HindiFosun ChuukFrançaisGagana SamoaHmoobHrvatskiÍslenskaItalianoKahs KosraeKahs KosraeKajin MajōlKiribatiKiswahiliKreyòl AyisyenLatviešuLietuviųMagyarMalagasyNederlandsNorskPalauanPolskiPortuguêsReo TahitiRomânăShqipSlovenčinaSuomiSvenskaTagalogTiếng ViệtVosa vakavitiΕλληνικάБългарскиМонголРусскийСрпскиУкраїнськаՀայերենالعربيةภาษาไทยພາສາລາວភាសាខ្មែរ한국어中文國語廣東話日本語


BIBLE MUTAL LUO CHRONICLE 20\n☰ LUO CHRONICLE 20 ◀ ▶\nMweun Lain Acn Edom\n1 In kutu pacl tok un mwet mweun lun acn Moab ac Ammon, wi mwet Meunim su welulosyang, elos tuku mweuni acn Judah. 2 Oasr mwet utuk kas tuku ac fahk nu sel Tokosra Jehoshaphat, “Sie un mwet mweun lulap lun acn Edom tuku lafalyat ke Meoa Misa in mweuni kom. Elos sruokya tari acn Hazazon Tamar.” (Sie pac inen acn se ingan pa Engedi.) 3 Jehoshaphat el sangeng, ac el pre nu sin LEUM GOD in suk kasru. Na el sap mwet in mutunfacl sac nufon in lalo. 4 Mwet in siti nukewa lun Judah elos sulaklak tuku nu Jerusalem in siyuk kasru sin LEUM GOD. 5 Na mwet Jerusalem ac mwet nukewa tuku saya me elos tukeni nu ke acn in tukeni sasu oan likin Tempul. Tokosra Jehoshaphat el som tu ye mutalos, 6 ac el pre, “O LEUM GOD lun papa tumasr, kom muta inkusrao ac leum fin mutunfacl nukewa. Kom arulana fulat ac ku; ac wangin mwet ku in lain kom. 7 Kom God lasr. Ke mwet lom Israel tuku nu in acn se inge, kom lusla mwet su muta inge, ac sang acn uh nu sin fita lal Abraham, mwet kawuk lom, in ma lalos ma pahtpat.+ 8 Elos nuna muta inge ac musaela sie tempul in akfulatye kom, ke sripen elos etu 9 lah fin oasr mwe lokoalok lulap sikyak nu selos — ke mweun, ku mas upa, ku sracl — na elos ac ku in tuku ac tu ke mutun Tempul se inge, yen mwet uh alu nu sum we. Elos ac pre nu sum ke mwe lokoalok sikyak nu selos, na kom ac porongalos ac molelosla.\n10 “Inge mwet Ammon, mwet Moab, ac mwet Edom elos mweuni kut. Ke pacl se papa tumasr elos ilme liki acn Egypt, kom tia lela elos in utyak nu in acn ingan. Na papa tumasr elos kuhfla liki acn selos inge, ac tia kunauselosla.+ 11 Na inge elos folokin nu sesr ke ouiya se inge — elos tuku in liskutla liki acn se inge, su kom tuh ase nu sesr. 12 Kom God lasr! Sang kai fal nu selos, mweyen kut tia ku in lain un mwet mweun na lulap se su mweuni kut inge. Kut tia etu lah mea kut ac oru, na pa kut nget nu sum in kasre kut.”\n13 Mukul nukewa in acn Judah, wi mutan kialos ac tulik natulos, elos tu ke mutun Tempul. 14 Ngun lun LEUM GOD ilyak nu in sie mwet Levi su muta inmasrlon u lulap sac. Inel pa Jahaziel, wen natul Zechariah. El sie sin mwet in sou lal Asaph, mweyen el ma in fwil natul Mattaniah, Jeiel, ac Benaiah, su fita lal Asaph. 15 Jahaziel el fahk, “Leum Fulat, ac mwet nukewa lun Judah ac Jerusalem, LEUM GOD El fahk tuh kowos in tia fosrnga ku sangeng in lain un mwet mweun na pus se inge. Mweun uh oan inpoun God, ac tia inpouwos.+ 16 Mweunelos lutu, ke elos ac tuku ke Innek In Utyak Nu Ziz. Kowos ac sonolos ke saflaiyen infahlfal se ma fahla nwe uten acn ma oan apkuran nu Jeruel. 17 Kowos ac fah tia mweun ke mweun se inge. Akola na ac soano; kowos ac liye ke LEUM GOD El ac asot kutangla nu suwos. Mwet Judah ac mwet Jerusalem, kowos in tia alolo ku sangeng. Fahsrot na nu ke mweun an, ac LEUM GOD El ac wi kowos!”+\n18 Na Tokosra Jehoshaphat el srimi nwe ten ac mutal sun infohk ah, ac mwet nukewa welul srimi ac alu nu sin LEUM GOD. 19 Mwet Levi in sou lal Kohath ac Korah elos tuyak ac wola ke sie pusra lulap, ac kaksakin LEUM GOD lun Israel.\n20 Toang na ke lotutang se tok ah, mwet uh som nu wut in acn apkuran nu Tekoa. Ke elos mukuiyak, Jehoshaphat el fahk kas inge nu selos: “Mwet Judah ac mwet Jerusalem, kowos filiya lulalfongi lowos in LEUM GOD lowos, ac kowos fah tiana mukuikui. Lulalfongi ma mwet palu lal an fahk nu suwos, na ac fah wo ouiya nu suwos.” 21 Tukun tokosra el pwapa yurin mwet uh, el sap kutu mwet on in nokomang nuknuk loeloes ma elos nukum ke pacl in akfulat lalos, ac fahsr meet liki mwet mweun, ac on, “Kaksakin LEUM GOD, tuh lungse lal oan ma pahtpat!”\n22 Ke elos mutawauk in on, LEUM GOD El arulana akfohsyauk mwet mweun ma tuku in lainulos. 23 Mwet Ammon ac mwet Moab elos forang lain mwet Edom, ac onelosla nufon. Na elos forani amweuni inmasrlolos sifacna. 24 Ke mwet mweun lun Judah elos sun sie tower su oan yen mwesis, elos ngetla nu yen mweun orek we ac liye tuh na mwet nukewa topelik infohk ah misa, ac wanginna sie selos kaingla.\n25 Jehoshaphat ac mwet lal ah fahsryak in eis ma wap, ac elos liye lah pukanten cow, mwe mongo, nuknuk, ac kutu pac ma yohk sripa. Elos sisla len tolu in orani ma wap, ac ke arulana pukanten elos tia ku in us nufon. 26 In len se akakosr, elos tukeni Infahlfal Beracah ac kaksakin LEUM GOD ke ma nukewa El orala. Pa inge sripa se sis pangpang infahlfal se inge “Beracah.”* 27 Jehoshaphat el kol un mwet mweun lal ac folokla nu Jerusalem ke engan lulap, mweyen LEUM GOD El kutangla fin mwet lokoalok lalos. 28 Ke elos sun siti uh, elos alla na nwe ke Tempul, wi pusren on ke harp ac mwe ukuk. 29 Mutunfacl nukewa su lohng ke LEUM GOD El kutangla mwet lokoalok lun mwet Israel, elos arulana sangeng. 30 Ouinge Jehoshaphat el leum in misla, ac God El oru in oasr misla inmasrlol ac facl nukewa su apnulla.\nSaflaiyen We Lal Jehoshaphat\n(Sie Tokosra 22:41–50)\n31 Jehoshaphat el tokosrala fin acn Judah ke el yac tolngoul limekosr, ac el leum in Jerusalem ke lusen yac longoul limekosr. Inen nina kial ah pa Azubah, acn natul Shilhi. 32 Jehoshaphat el oru ma suwohs ye mutun LEUM GOD, oana ke Asa, papa tumal, el oru. 33 Tusruktu nien alu lun mwet pegan tiana kunausyukla. Mwet uh tiana forla ke insialos nufon in alu nu sin LEUM GOD lun papa tumalos.\n34 Ma nukewa saya ma Jehoshaphat el oru, ke mutaweyen pacl el tokosra nwe ke safla, simla ke Sramsram Matu lal Jehu Wen Natul Hanani, su oasr in Sramsram Matu ke Tokosra lun Israel.\n35 Sie pacl ah Tokosra Jehoshaphat el orala sie pwapa in akupasri nu sel Ahaziah, tokosra lun acn Israel, su oru ma koluk na pus. 36 Eltal musaela oak in kalkal meoa ke nien oai in siti Eziongeber. 37 Tusruktu Eliezer wen natul Dodavahu, sie mwet Mareshah, el sensenkakinul Jehoshaphat ac fahk, “Ke sripen kom kupasr nu sel Ahaziah, LEUM GOD El ac kunausla ma kom musaela.” Ouinge, oak inge nukewa musalla ac tiana orekmakinyuk.\n+ 20:7 Isa 41:8; Jas 2:23 + 20:10 Dut 2:4–19 + 20:15 Dut 20:1–4 + 20:17 Exo 14:13–14 * 20:26 Beracah: kalmen ine se inge in kas Hebrew pa “kaksak”.


Tuesday (7/26) Akmoulyeyuckyak Ke Christ - Word Of Knowledge | USA\nSifac: Ahkmoulyeyuckyak Ke Christ\nMwe Read: 1 Corinth 15:12-19\nSiwil pa pain kowos nukewa. Meet liki nga fa oru akuteya srisrik luk ke me read lasr u, nga lungse wi pa orala pusren kulo a kaksak luk nusin Papa Tumasr ke moul luk ku kut nukewa. Yok srui a kaksak yok luk ke akwuk ma el ase nusik tu ngan ku pa in sifwil tafela kahs mutal lal ke pal se inge.\nPaul pa mwet tuma lutlut se ma akalemyeyuk ke mwe read se inge. Tukun el oakiya church se fin an corinth inge, el tu simisla leta se meet lal nuselos, in sang akwoye kutu fohs ke moul in christian and lulalfongi lalos uh.\nKe sripen kutu sin mwet fin an corinth inge fahk mu wangin moulyak liki misa, panang el simisla leta se inge nuselos elos in etu la fwin paye elos mu wangin, kalma pa Christ el tia na moulyak. Oinge el akkalemye nuselos mu Christ el fin tia moulyak liki misa na wangin sripen me luti inge. A tia pa ma ingan mukena, a kut orek loh kikiap ke God. El fwin tia moulyak na wangin sripen lulalfongi lalos u, elos srakna tulla ke ma koluk lalos. Pa ingen kutu ma el simis nuselos su srak sulalfongi mu Jesus el misa a sifwil moulyak. El oayapa akasmakinyelos mu elos in tu na ku ke lulalfongi lalos ke pwengwo su ma el fakak nuselos ka tu pa ingan wo sasu su ma el fak nuselos ka. Su ma ingan el tafela arulana yohk nuselos, elos in kalem ka la Christ el misa in ela ma koluk lasr a el sifwil moulyak.\nLela kut in eis me luti se inge in kasre kut in tia nukanla pa ke moul in lulalfongi lasr u. Tu kut in tuna ku in oru kulansap lasr nusel oana ke el misa in molela ma koluk lasr u.Christ el akmoulyeyukyak liki misa, in mwe akpayei lah elos suc motul in misa a fwa oayapa akmoulyaeyukyak. Tuku nesr misenge me luti se inge, in akeye kut ku akasmakinye kut la asr misa a moulyak se ke moul lasr u panang lela kut in eis me luti inge in sula moul lasr u .fin wangin lulalfongi lin kut moul lasr fa tula ke pal se tok.\nPrevPreviousMonday (7/25) Karunginyuk Ke Christ\nNextWednesday (7/27) Moul Ke ChristNext


Friday (4/28) Sifac: Peter, "Kitacacng Sheep Nuhtihk" - Word Of Knowledge | USA\nSifac: Peter, “Kitacacng Sheep Nuhtihk”\nMwe Read: John 21:15-19\nTukun elos mongo tari na Jesus el siyuck sel Peter “ Kuh kom lungse na pwacye nga? Soko kihsen siyuck yohk na pwacye nuhnkweyacl sel Peter ke srihpen Peter el pangon muh el luhngse na paye Jesus. Jesus el etuh nuhnak ac luhngse lal Peter pwacnacng elan kalweni in siyuck sel Peter. Jesus el kena tuh ohiyen luhngse lal in tia ma ke nuhnkwacl muhkwena uh el ma ke kena ac insiacl kewa oana luhngse se ma tuhkuh ke kewana sripac na pwacye ma kuh in luhmweyuck nuhke a kuhpahsri luhn mwet luo. Kihsen siyuck soko el siyuck sel Peter inge in pa kihsen siyuck luhn mwet luhlahlfongi nuhkewa. Mwet luhlahlfongi se in oasr luhngse na pwacye ma tuhkuh e ke insiac ac nuhnak na pwaye ke luhlahlfongi ac alu lalos nuh sin Jesus.\nJesus el akkalemye lah ma nuh sin mwet luhlahfongi oana ke el fahk nuh sel Peter ke sheep uh suc oana mwet luhlahlfongi ma enenuh in karihngihnyuck sin mwet kol lalos kuh sin shepherd pa ke mwet sropo lasr inge; Ac enenuh in kihtakat sheep inge pacl nuhkewa ke kahs luhn God ac sheep uh oayacpac fihsracsr pac in som liki un sheep ac som nuh in mwe elyah ac fosrngah pwacnwacng tuh elos in sun ma upac. Kuht enenuh kolyuck sin nguhn in karihngihn kuht Jesus el akihlen luhngse luhn sie mwet Christian lah enenuh sie mwet in moul kihn luhngse in pa moul in luhlahlfongi lasr uh ac lwelah tuh luhngse nuh sin Jesus in pa ma se yohk sripac e met uh. Kahs inge sifil pac tuhkuh ac luhmweyuck kain misac ma lal Peter ma in fahkwack ke ohiyen misac lal Peter lah ohiyen misac lal el tiac oana ohiyen misac lun Jesus ke sripen el muh el sufal in misac oana ke misac luhn Jesus fin sakseng.\nPrevPreviousThursday (4/27) Sifac: Mwet Sropo, “Kitacacng Un Mwet Luhlahlfongi Luhn God”.\nNextSaturday (4/29) Sifac: Mwet Kun Elos LieNext


Vues : 424405\nNous sommes le lun. 06 déc. 2021 7:22


Ngwetack - Adrian Ochoa\nSel Elder Adrián Ochoa\nKe U luhn Mwet Itngucul\nMihsenge pa pacl in ngwetack nuh sin El suc Orwaclah ma pwacye ac oruh in pwacye lah luhlahlfongi lasr uh kuh.\nKe nga yac oalkosr ah, nga tuhlihk luo suc ac ma wiyuck suhpweyuck nuh ke mura se ma oan fototo in moli mwe mongo nuh ke lwen 15 tohkoh. Ke nga esam pacl se inge, nga fwefwelac ke luhpan luhlahlfongi luhn ninac mahtuh kiyuck ac elos suc ac pahpah ninac kiyuck ah kacsr. Kuhsrao ke lututacng ah kahlwem ac sahromrom ke kuht sroacng nuh fin u srihsrihk lasr ke ohsr tolkoe.\nKe infulwacn acn mahmah se, oasr nuhnak na suhmaht se muh kuht in srolah ke ohsr nahtuhsr ac sritacl ramihne. Na kuht oruh—ke pacl na loeloes. Kuht lohacng na pwacye nuh ke sritacl se lasr ah oruh kuht tiacna liye “mwe akucl luhn pacl uh” lucng liki sifacsr ke puhkuhnyeng lohsrlohsr afuhnlah kuhsrao. Ke pacl se kuht akihlenack ma orek ah, wacngihn pacl lasr in sroacng nuh fin ohsr nahtuhsr ah. Af ah tuhngalkuhti arlac upac, ac hail ah tuhngalye muhtahsr, oruh wacngihn ma kuht nuhnkuh in oruh sahyacn eislah saddle ke ohsr ah ac afihnkuhti ye kahot se ke saddle ah.\nKe wacngihn ohsr nahtuhsr, sroksrok, ac mihsrihsr, kuht kalweni ke fuhfahsryuhsr lasr, ingena srihke in fahsr arulacna muhi. Ke kuht apkuhran in sun acn se kuht som nuh kac ah, kuht liye lah inkacnek sralacp soko ma utyak nuh ke mura ah sronotyak ac oacna infacl se yuhme nuh yohrohsr. Ingena sulaclah sefanna lasr pa in sislah kahot lasr ah ac fanuhkyac kalkal weah kohsroh ma raunwelah mura sac. Pahtlac ke fong ah ke, ullac ac ngal ac sroksrok, kuht suk acn in muhta ke lohm se emet kuht liye ke kuht utyak nuh in mura sac. Sucu wo fuhsr se we kahsrwe kuht in paholah, kihte kuht bean burrito yucyuc, ac use acn kuht in mutul kac ke infuckihl lasr sifacna. Tiac paht kuht konwacack muh falfucl ke infuckihl sac tuhpahsrpahsr ke fohk, oruh sifilpac oasr nuhnak na suhmaht se lasr. Kuht sruhlwaclah circle se ke falfucl ah ac kalweni sritacl ramihne se lasr nuh ke kuht puhtatlac nuh in fohk ah in mutul.\nKe kuht tuhlihk ah kuht nuhnkuh na kacsr sifacna. Kuht tiacna nuhnkuh ke mwet luhngse lasr suc suk ke insefosrngah kacsr e lohm ah—kuht fin etuh, kuht ac tiac ikolyac fuhfahsryucsr lasr ke mukwikwi wacngihn srihpac se. Ac kuht fuhnuh lahlmwetmwet kuhtuh, kuht luhkuhn ngwet nuh ke kuhsrao, liye puhkuhnyeng orekwacni, ac ahkmuhiye fahsr lasr in som met liki pahkah sac. Ingena ke yohk kuhtuh etwacack luhk, nga kwacna ahkacsmakihnyeyuc sifacna “Nimet muhlkuhnlah in ngwetack.”\nMa se nga puhlakihn ah yurin tuhlihk suc ac ma wiyuck ah lutiyuc in akihlen mwe akucl luhn pacl lasr uh. Kuht moul ke lwen pahkah, sensen ma Paul el ahkuhtweyac: “Mwet uh fah luhngse elos sifacna, … seahkos pahpah ninac, nihkihn sang kuloh, semuhtahl, … mwet kuhtasrihk, sopoklot, … mwet luhngse mwe pwacr yohk liki God” (2 Timothy 3:2–4).\nSramsram ke pacl inge, Elder Dallin H. Oaks el fahk: “Kuht enenuh in oruh ahkolah ke kwewana ma luhn ikoac ac ma luhn nguhn. … Ac ahkolah se ma kuh in muhlkihnyucklac pa ma se ma tiac kuh in arlac liyeyuck ac ma upac kuhtuh—ma luhn nguhn” (“Preparation for the Second Coming,” Ensign kuh Liahona, Mei 2004, 9). Ke kahs sahyac, nimet muhlkuhnlah in ngwetack.\nKe srihpen enenuh yohk nuh ke ahkolah luhn nguhn ke pacl sensen inge, nga ke fahk kahs in ahksensen ke sie mwe akucl na kuh se ke pacl uh. Nga tuh orekma yohk ke kampiutucr ke srihpen orekma in moul luhk, oruh nga akihlen sacohkiyac, yohk nuh ke asramsrami. Puhslac etwacack luhn mwet uh fihsrwacsr in eis ingena. Tuhsruhk Internet uh nwacnwaclah pac ke ma fohkfohk ac kikiacp puhs. Kampiutucr uh ahkyohkye sukohsohk in sramsram lasr, tuhsruhk sang pac luhman pwacye tiac fal in ituckyang nuh sin mwet tiac akihlenyuck suc sihmihs ma se nuh ke Internet ma ritiyuck sin mwet puhs. Pa oruh ingena, yohk liki met, kuht enenuh in esam mwe luti ma pahtpaht se inge: “Ke fahko lalos kowos ac etwaclos” (Matthew 7:20).\nYohk, nga ahksensenkihnye kowos in tiac liye petsac fohkfohk kuh sang nuhnak lowos nuh sin mwet suc fahk ma suhtuhuh ke Kraist ac ke Mwet Pahluh Joseph Smith. Kwewana mukwikwi inge orwaclah ohiyac se pacna: wacngihnlac luhn Nguhn Muhtahl ac kuh Lal in karihngihn, ac ahkkweye. Ma koluk ac suhpwacr fahsr tohkoh pacl nuh kwewa.\nTamuhlwel ac tahmtahel sacohk wiyuck, kowos fin sun kuhtwena ma ma oruh kowos in tahfuh luo ke luhlahlfongi ke wosasuc, nga kwacfe kowos in ngwetack. Ngwetacng nuh Sel suc Orwaclah lahlmwetmwet ac ma pwacye nuh kwewa. Ahkkweye luhlahlfongi ac fahkwack luhlahlfongi lowos ke kahs luhn God. Oasr mwet ke facluh suc suk in ahkmuhnahsye luhlahlfongi lowos ke orekmakihnyacn kwewana kikiacp ac ma tahfuhn pwacye. Pa srihpac se arulacna yohk srihpac kowos in nwacsnwacs pacl nuh kwewa ke Nguhn. Wi luhn Nguhn Muhtahl uh tiac mwe ahkfihsrwacsrye pwacr se na—enenweyuck ke moul in nguhn lowos an. Kowos fin tiac sacohkkihn kahs luhn Kraist ac lihpsre wo nuh ke pihrihkyuck luhn Nguhn, kowos ac kiacpweyucklac (liye Joseph Smith—Matthew 1:37). Kuht enenuh in oruh ma inge.\nJisus Kraist, suc suwohswohs na pwacye, ac Joseph Smith, suc fahkwack muh el sifacna tiac, kwewana uniyucklac sin mwet suc fahkwack srihpac suhtuhuh suc ac tiac ahokkuhnlah luhlahlfongi lalos. Yac kuht kuh in etuh fuhkah muh luhlahlfongi lalos pwacye—lah Jisus Kraist El pa Wen nuhtin God ac Joseph Smith el sie mwet pahluh pwacye?\n“Ke fahko lalos kowos ac etwaclos.” Yac fahko wo kuh in kapwack ke sahk koluk? Nga sifacna etuh muh Mwet Molwelah luhk El nuhnak muhnahs ke ma koluk luhk ac ahksukohsohkyeyuclac liki srenenuh luhk sifacna, usyucyang nuh ke ohiyacn engan ma nga tiacna etuh muh oasr. Ac nga sifacna etuh muh Joseph Smith el mwet pahluh se mweyen nga orekmakihn olwelah fihsrwacsr se in Puk luhn Mormon ma fahk muh kuht enenuh in siyuck sin God, Pahpah Ma Pahtpaht, ke inen Kraist, (liye Moroni 10:4). Ke kahs fihsrwacsr: ngwetack.\nOasr kuhtuh mwet suc ac sahp fahk muh enenuh in oasr mwe ahkpwacye lom ma kuh in liyeyuck in kuh in luhlahlfongi ke Moulyak luhn Kraist kuh pwacyeiyacn wosasuc fohlohkyak Lal. Nuh selos nga fahk kahs ma Alma el fahk nuh sel Korihor, suc srihke in oruh mwet sahyac in tiac luhlahlfongi. Alma el fahk nuh sel Korihor muh fal mwe akucl lal ac siyuck fin el ac srihfe God, ac fin el ac fahk, ahkkahlwemye nuh sihk sie mwe akucl, ke el eis tari luhlahlfongi luhn mwet lili lal kwewa, ac oacyacpac mwet pahluh muhtahl kwewa. Alma el fahk nuh sel muh ma suhmuhslah ah ituckyang tari nuh sel (liye Alma 30:44).\nKowos ac nga kuht mwet moul suc ahkpwacye ke kuh in iwaclah luhn Mwet Lahngo. Kuht mwet moul suc ahkpwacye ke orekma luhn Mwet Pahluh Joseph ac oaru luhn Mwet luhlahlfongi met ah suc muhta kuh in luhlahlfongi lalos. Alu luhn Jisus Kraist ingena maelihk nuh fin facluh nohfohn ac kapkapwack oacna soenna orek met—ahokkihnyucklac, oacna ke pacl luhn Kraist, sin mwet insepuhsisacl suc tiac enenuh in liye kuh kahl in luhlahlfongi.\nWacngihn mwet etuh lah Leum El ac sifil tuhkuh ngac. Tuhsruhk ingena kuht oasr ke pacl sensen. Mihsenge pa pacl in ngwet nuh sin El suc Orwaclah ma pwacye ac oruh in pwacye lah luhlahlfongi lasr uh kuh.\nIn fohlohk nuh ke sramsram soko luhk ah, nga cousin luhk ah nguhtwaclihk ke lututacng nuh ke faht kahlwem ac kuhsrao kahto. Mukul se tongtong ke sruhnguhl ah suk tuhlihk mukul tuhlac tolu. El use ohsr kuht in muhta fac, ac kuht muhtwacwack fohlohk nuh lohm ke acn mahmah se pacna ah. Ngwac tiacna muhlkuhnlah ma kuht liye ke som lasr nuh lohm ah—mwet pucspucs suc tuh suk kuht ke lusacn fong ah, tractor ac stosah okoaclos srwemlah ke fohk fuhrahrrahr. Elos tuh konwacack saddle se ke acn ngwe ac ohsr soko ke acn ngi, ac ke elos liye kuht fohlohk nuh lohm ah, nga kuh in puhla insemuhlahlah lalos ac luhngse lalos. Ke muhtuhn mura ah, puhs mwet tuhpan kuht, ac met luhkwelos kwewa pa ninac mahtuh kuhlwacng kiyuck ac elos suc ac pahpah ninac kiyuck ah. Elos sruok kuht ac tuhng, sesseslah ke engan ke elos konwacack tuhlihk tuhlac nahtuhlos. Ma inge mwe acsmakihn wowo nuh sihk lah Pahpah kuhlwacng tuhmwacsr Inkuhsrao El akihlen kuht. El tuhpan fohlohk lasr nuh lohm ah.\nAhok, oasr mwe akihlenyacn pahkah orekwacni raunikuhtlac. Lwelah kuht in ngwetack ac ahkoekuhtlac. Oasr ohiyac sef ke sie luhlahlfongi kuh. Lwelah kuht in engankihn ac ahkfokokoye luhlahlfongi lasr lwen nuh kwewa.\nNga etuh kuht kuh in tuhkweni muhta ke sucu ke pacl ma pahtpaht, lah Pahpah kuhlwacng tuhmwacsr Inkuhsrao El akihlen kuht, tuhlihk Nahtuhl, ke Pahol ahsrweyucklac. Nga etuh muh Jisus Kraist, Mwet in Iwe lasr, El moul. Oacna kacl Peter, wacngihn ikoac ac srah ahkkahlwemye nuh sihk, tuhsruhk Pahpah tumuhk suc oasr inkuhsrao (liye Matthew 16:15–19). Ke ine muhtahl luhn Jisus Kraist, amen.\nKahs KosraeAmerican Sign Language (ASL)Bahasa IndonesiaBislamaCebuanoČeskyDanskDeutschEestiEnglishEspañolFaka-tongaFrançaisGagana SamoaHmoobHrvatskiÍslenskaItalianoKahs KosraeKahs KosraeKajin MajōlKiribatiKiswahiliKreyòl AyisyenLatviešuLietuviųLingálaMagyarMalagasyNederlandsNorskPolskiPortuguêsReo TahitiRomânăShqipSlovenčinaSuomiSvenskaTagalogTiếng ViệtVosa vakavitiΕλληνικάБългарскиМонголРусскийСрпскиУкраїнськаქართულიՀայերենአማርኛภาษาไทยພາສາລາວភាសាខ្មែរ한국어中文國語廣東話日本語


Cruyff Legacy 14K - Liam komt in actie!\nCruyff Legacy 14K - Liam komt in actie! Liam Wolf


Tout sur ac wii et autres ac ! :: The Needle Workers Guide Without A Teacher\nPosté le: Mar 4 Juil - 14:53 (2017) Sujet du message: The Needle Workers Guide Without A Teacher\n->->->->DOWNLOAD BOOK The Needle Workers' Guide Without a Teacher ..\nThe Needle Workers' Guide Without a Teacher .. A P [From Old Catalog] Potts\nTags: free macbook read, book for ibooks, pdf download full book, book ipad free, book pc free, kickass book download, book MediaFire, book buy cheap, download android, eReader online, book torrent, epub free, full ebook, book for Windows Phone, book kindle, free iphone, download torrent, torrent download 1337x, book format djvu, .fb2 download\nWatchMojo's 50 Most Influential Comics of the '80s Lambert MuirFIV à papa: Le parcours drôle et rocambolesque d'un homme pour enfin devenir père (Histoires vécues) (French Edition)Jardin De Lumiere 2018: Illumination Du Jardin De Lumiere (Calvendo Nature) (French Edition)Simple Chic Crochet: 35 stylish patterns to crochet in no timeWorld War History Photo Books VOL.4: Photography History, History War Collection, World War 2 Books, The Best World War Book, World War Japan (History's Greatest Conflict) (Volume 4)Short Methods: A Treatise on Cutting, Designing Manufacturing Men's Clothing (Classic Reprint)DIANA+-+The+Last+WordEncounters from the Life of a Foreign Missionary: James Gage’s Missionary Journeys for Christ in Latin America, “The Good, the Bad, and the Blessed”The+Third+Wave%3A+An+Entrepreneur%27s+Vision+of+the+FutureGeneral Sir Arthur Cotton, R. E. K. C. S. I: His Life and Work by His Daughter Lady Hope, With Some Famine Prevention Studies (Classic Reprint)


8 minutes agoYeah, sure, uh huh.\n4 hours, 26 minutes agoSunday, May 19, 2019 at 8:45 pm PDT • Views: 855\n3 hours, 35 minutes agore: #185 gocart mozart Sounds kinda like Jethro Tull.\n15 hours, 1 minute agoSunday, May 19, 2019 at 10:10 am PDT • Views: 2,880\n5 days, 3 hours agoTuesday, May 14, 2019 at 9:12 pm PDT • Views: 13,438


MATYU 25 XBIW - Jisas nak na, “Nti omoule kana yer onto - Bible Search\nMATYU 24 MATYU 26\nSank Loump Apulp Nti 10-Pla Muaken Nionkioel\n1Jisas nak na, “Nti omoule kana yer onto Wulapm Weinkel ko kil yuwulmp ntiel, ka nuarep sank loump keiye apm'a sukueimp yipmel yupulp nti 10-pla muaken nionkioel ka emeniemp ankilel muakenel kana yentemp omoule nkisel. Wunoumpel, nti la yetne muakenel arip omouleel kana la semp muaken ankilel kilpe na yentempil nkis. Nti muaken nionkioel kilelel nti nkamp yete antuol la aripil na yupul kil mila. 2-4Nti muaken nionkioel kilpelel, nti ontokitielel ka yapmonemp sukukurel, nti apul yete antuol la, aser mpep yeteel nti karokn apul antempel. Aser nti muaken ontokitielel yatel, nti ka yapmonemp nimpiriepmel, nti ale mpep yeteel apul amintemp nti mila. 5Nti ar, aser omoule kilpe kana semp muakenel karokn pelkel la. Niampepm antuol ka wankepmelimp. Niumpu amu nti, nti ar niumpu apmoi kilpe. 6Nti ar wunoump oroupmoroupm, nti oupmueipm omouleel ka akei suknel nak na, Omoule kana la semp muaken ankilelel, kil kilipm. Yipm nkierp, an na la yiripil aiyapel, ko an yupul kil mila. 7Nti muakenmuaken eikusukn eipm ntokilpe, nti ka nkarp ntimpramp yete antuol. 8Aser nti muaken yapmonemp sukukurel nakimp nti muaken yapmonemp nimpiriepmel nak na, Yete antelel kana nimunkurkn. Yipm yekeimp an mpep yeteel pitekn. 9Aser nti muaken yapmonemp nimpiriepmel naimpil nakimp nti na, Arokn. Mpep yeteel keiye karokn sukn. Et yipm la kuere yuwup, yipm nkiemp aiyipmel. 10Et nti muaken yapmonemp sukukurel nti apmon la amup mpep yeteel antuol.\nAser nti karep apmon, omoule kilelel kana semp muakenel, kil niminink. Nti muaken yapmonemp nimpiriepm, nti karep ntimpramp yete antuolel, nti nkarp war yetne antempil aimp miepm suknel apulp kil ka nkamp muakenel. Nti war yetne niatel, nti omoule ka muor yetne tukakn. 11Ar pitekn aser, nti muaken yapmonemp sukukurel nti kilpe naimpil mila. Nti napmok, Sepmel, Sepmel, yikn la sikinip an yetne! 12Aser kil nakimp nti na, Kile ka yipm mini, kile na warel? Apm nakimp yipm etet, apm ka akei wieel yipm”. 13Jisas naimpil nak na, “Kona Sepmel aiyipmel na yo semp yipmel, kako soplekekn. Yipm kakorokn ntinkirai yupulp arikel kil ko yoel. Kakilpe apm nakimp yipm, aninkanink yipm ko nkis niampepm ntanku yiripil”.\nSank Loump Apulp Nti Omoule Nioknel Ka Nkamp Wuntoknel\n14Jisas naimpil nakimp nti nak na, “Nti omoule ka ar onto Wulapm Weinkel ka kil awulmp ntiel ka nuarep keiye. Emesepmel ka mper wuntokn suknel, kil kana yenkei yemp ya peikel. Aser kil aiyimp nti omoule ka apulpil nioknel la aser kil. Kil na yok nti wuntokn ankilel nti na mper yupulpilel. 15Kil ok nti wuntokn muati aripm ware ntiel sop yapmonemp minamp antuol lekekn lekekn sop karep kil aserel. Omoule nioknel lekekn kil ka ok kil wuntokn suknel 5,000. Aser omoule nioknel yatel kil ka ok kil wuntokn 2,000. Aser omoule nioknel lekekn yatel kil ka ok kil wuntokn akosiknamp 1,000 sit. Kil ok nti wuntokn niatel, kil apmon. 16Niatel, omoule nioknel kilpe ka nkamp wuntokn 5,000-el, kil akei wuntokn kilpe naimpil ampul nioknel. Kil naimpil nkamp 5,000 yatel suknel mper nampueip, wuntokn muati ankilel ka 10,000. 17Aser omoule nioknel ka nkamp wuntokn 2,000-el, kil apul soplekekn, kil akei wuntokn kilpe apul niokn, naimpil nkamp 2,000 yatel mper nampueip, epe wuntokn muati kil mperel ka 4,000. 18Aser omoule nioknel ka nkamp wuntokn 1,000-el, kil la awor eliye antup wuntokn emesepmelel apmoi kitapm. 19Ar nioknwank mitinkel, aser emesepmelel kilpelel naimpil mila. Kil aiyimp nti la ser kil nikimpil yupulp wuntokn ankilel ka kil ok nti mperel. 20Aser omoule nioknel ka nkamp 5,000-el, kil la nakimpil na, Waiek, yikn ser, wuntokn ka yikn ok apmel ka 5,000, aser apm akei apul nioknel, apm naimpil nkamp 5,000 yatel. 21Et emesepmel kilpelel naimpil nakimpil na, Yikn apul akosepm, yikn wakerp sinsi apmelel waleiel. Apm ka mpuaimpuai apulp yikn, yikn ka ninkilapm nioknel akosepm. Sinsi keielel yikn wakerpel ka akopitekn, aser kuatiarel apm ko nimpil mper sinsi sukn mitinkel la onto aiyiknel ko yikn wakerpel. Yikn la kei yentemp apm yer mpuaimpuai. 22Aser omoule nioknel ka nkamp 2,000-el, kil naimpil la nakimp emesepmel kilpelel na, Waiek, yikn ser, wuntokn ka yikn ok apmel ka 2,000. Aser apm akei apul nioknel, apm naimpil nkamp 2,000 yatel. 23Et emesepmel naimpil nakimpil sank sop karep ka kil nakimp ninkilapm nioknel niorknel. Kil nak na, Yikn apul akosepm, yikn wakerp sinsi apmelel waleiel. Apm ka mpuaimpuai apulp yikn, yikn ka ninkilapm nioknel akosepm. Sinsi keielel yikn wakerpel ka akopitekn, aser kuatiarel apm ko nimpil mper sinsi sukn mitink la onto aiyiknel ko yikn wakerpel. Yikn la kei yentemp apm yer mpuaimpuai. 24Niatel, omoule nioknel ka nkamp 1,000-el kil mila, nak na, Waiek, apm ka anser yikn ka omoule kuoret nkernkerel, ka nkis eik nkamp sinsi kuserelel. 25Et apm ka nkark nak nana yikn ko nek apm yupulp wuntokn. Wuntokn aiyiknel apm awor eliye antup amu kitapm. Sinsi aiyiknel karokn mproel, kipe apm mper kei. 26Omoule kilpelel naimpil nakimpil na, Yikn ninkilapm kuoret likipel! Yapmonemp aiyiknel, ka yikn nakimp apm nana apm ka omoule kuoret nkernkerel ka nkis eik nkamp sinsi kuserelel. 27Kona ntokilelel, ka apulpi na yikn karokn mper wuntokn apmelel ar yetne ka mper wuntoknel apulp nako apm semp wuntokn mpurel yentempel? 28Aser kil nakimp nti omoule yatel na, Yipm ko nimpil semp wuntokn akopitekn 1,000 kil mperel na nimpil yok omoule nioknel kuorelel ka apul 10,000-el. 29Apulp na, nti omoule mini ka aimp yapmonemp sepmel, kuatiar nti nimpil semp sukn mitink. Aser nti omoule mini karokn aimp yapmonemp sepmel, kako sinsi akopitekn ankilel ka kil eik mperel kako mproel. 30Niatel, emesepmel kilpelel nak na, Yipm nker ninkilapm kuoretel kile nukul eikriekn ko kil yetn wunoump marnkel, so kuoret, nayinku senker, wonemnimirik wule”.\nEs Antuol Ntitmuakenel Kuatiar Yuntunel Nti Eikusuknel\n31Jisas naimpil nak na, “Kona Es Aiyipmel Ementitmuakenel kileko yo ntoka omoule amampel yentemp nti ensel eikusukn ankilel, niatel kil kuor sil lontolnko ankilel ka sepmel ntinkiraiel. 32-33Nti ementitmuaken eikusukn ko yerko la yetn niampepm ankilel. Kakilpe ko kil yuntunel nti omoule, ranimp nti yetn yakitie yakitie. Kil ko mper nti omoule sepmel yer ontoyapel ankilel, nako kil mper nti omoule kuoretel yer ontoyiknankel ankilel. 34Kakilpe kil ko nikimp nti ementitmuaken ka ar onto yapelel ankilel nek na, Yipm la war yemp apmelel yer. Apm'a yupul yipm sepm, nako yipm yentemp apm yuwulmp nti, semp yemp ka Wulapm Weink ntimpramp apulp yipm kumpueik eik kitapm nimpiliek ka kil apul kitapm sukurelel. 35Apulp ka nilmp ar apmel, et yipm ok apm miepm al. Ka mpepyapm ar apmel, et yipm ok apm mpep al. Apm ka omoule wampelip, et yipm nkamp apm apul war yetne aiyipmel. 36Wapm apm ka kuserelel, et yipm ok apm wapm. Ka wule apul apmel, et yipm wakerp apm. Apm ka ar yetne kuoretel, et yipm ka la ser apm. 37Aser nti omoule kilelel ko nikimpil na, Sepmel, arikel an aser yikn ar nilmpelel, et an ok yikn miepm alel? Et arikel ka an aser yikn ka mpepyapm ar yiknel, ka an ok yikn mpep alel? 38Et arikel ka an aser yikn ka ar yempelel, ka an nkamp yikn apul war yetne antelel? Et arikel wapm yikn ka kuserelel, ka an ok yiknel? 39Et ka arikel wule apul yiknel, yikn ka ar yetne kuoretel, ka an aser yiknel? 40Et kil ko nikimp nti na, Apm nakimp yipm etetelel, nti omoule eretako apmelel, nio karokn nkamp ntiel, kona yipm ka apul nti sepmel, ka yipm apulp apm ankil. Nti ka muati apmelel. 41Aser nti omoule ka etn onto yiknankel ankilel, kil ko nikimp nti na, Yipm omoule ntitmuaken ka Wulapm Weink nker yipmel, yipm nisip apm. Yipm la yer yete kuere ka kumpueik Wulapm Weink ntimpramp apulp Satan antempel nti muanumpuor yanker ankilelel. 42Apulp ka nilmp ar apmel, yipm karokn ok apm miepm al. Mpepyapm ar apmel, yipm karokn ok apm mpep al. 43Apm ka yemp wampelip aser yipm karokn nkamp apm apul war yetne aiyipmel. Apm ka wapm karoknel, yipm karokn ok apm wapm ko apm tneiel. Wule ka apul apmel, apm ka ar yetne kuoretel, yipm karokn la ser apm. 44Aser nti omoule ka Wulapm Weink nkerel ko nikimpil na, Sepmel, et yikn nak na ka nilmp ar yiknel, mpepyapm ar yiknel, yikn ka omoule yemp wampelel, yikn wapm karoknel, wule apul yiknel, yikn ar yetne kuoretel ntokilelel, et ka arikel ka an karokn apulp yikn sopilelel? 45Aser kil kako nikimp nti na, Apm ka nakimp yipm etet, karepel kona yipm karokn apulp nti ementitmuaken apmelel eretakoel, ka yipm karokn apulp apm ankil. Nti ka muati apmelel. 46Kakilpe nti omoule kuoretel kilpe ko yopmon nako semp yakop suknel yopmoiel. Aser nti omoule ntitmuaken ka sepmelel, nti kako yentempil yer sepmel yopmoiel”.


Friday (10/28) SIFAC: "Muhtweng Kaiyuck, Ipeis Ke Muhtahlacna Luhn God" - Word Of Knowledge | USA\nSIFAC: “Muhtweng Kaiyuck, Ipeis Ke Muhtahlacna Luhn God”\nMWE READ: Hebrew 10:35-39\nMwe lutlut se inge srumun ke kusen akkeye nu sin mwet Christian in pal soh. Tiana liksreni kalem la su sumusla Book Hebrew, tusruktu, kalem la el sie mwet kalem ke moul lalos in pal so, yok na mwet lalalfongi. Ke sripen kalyaiyuk elos, panang in oasr nunak in alolo ac in lafwekin lalalfongi ke Christ. Oana ke sifa se inge fahk u “Muteng Kaiyuk”. Kusen akkeye inge, finsraki elos in tu na ku, tia fuleak lalalfongi lalos, elos in ku in wi “Ipeis ke Mutallana lun God.”\nMwe lutlut u tuku pa nu sesr misenge, in akkasmakyekut, in akkeyekut ke moul in lalalfongi lasr ke God Mutal a Wen Natul Jesus Christ. Kut tiana pulakin oana elos in pal soh nuke kalyaiyuk elos, tusruktu, kut lie, pula a akilen oiya pus misenge ma tuku in fungul lalalfongi lasr u oana elos ingo.\nMea kutu ma kut akilen inge? Nga fahkla ke pusrek, ye mutun mwet pus mu nga mwet Christian se, oiya luk ke nga mukena, fahkak sienna. Nga som wi alu, monuk mukena, tia insiuk. Nga sramsram israsr, insiuk mwenlah na ke nunak koluk. Nga sruokya mwe lung se mwet se use luhk, ke nga etu mu ma tuku ke inkanek sufal. Nga mangelik ke on in kaksak, tiana etu la mea kalmac a nga onkakin.\nKe sripen ma sikyak ke pal u, panang in oasr pa nunak in fosrnga. Nunak in fosrnga lasr inge, panang kut in kutasrik, kikiap, rapku, srowosr, pisrapasr. Kut sifana akkeyekut mu arulana upa pal u.\nMwe lutlut se inge tuku arulana fal nuke pal u. Kut in sulala inkanek lasr. Kut fin asang nukewa moul lasr nu Sel, wangin na wangin ma ac upa, kut finne lafwekinkutlac sifacna misenge, kut ac fah insewowo ma pahtpaht yurin God. Mwe keok, mwe ngal, mwe insewowo lun falu, kewana tia ma tiac kawul. Moul ma patpat pa enenu in yok omeet sesr kais sie, kut fin ac sang kewa nu Sel.\nPrevPreviousThursday (10/27) SIFAC: “Kasruhsr In Eis Kutanglah “\nNextSaturday (10/29) SIFAC: “Kom Ahkinsewowoyeyuck ke Muhtwacnglah Keok”Next


Friday (6/5) Sifac: Payena Nununku ac Tuku - Word Of Knowledge | USA\nSifac: Payena Nununku ac Tuku\nMwe zread: Amos 4:1-6\nIn wi mwet na kewa in oralla akilen ac kaksak yohk lasr nu sin God Fulatlana, ke moul wowo kut nufon insewowo kin ac pulakin fahsru sun pacl se inge. Paing mwet nukewa.\nSom liki kuh forla liki God (apostasy) lun mwet Israel (Northern Kingdom) akkalemyeyuk ke 1 Tokosra 12: 25-33; verse 28 akkalemye lah tukun el nunku ma inge, na el orala ma sruloala gold in luman cow mukul lukwa, ac fahk nu sin mwet lal, “Fal tari pacl ma kowos foroht forma nwe Jerusalem in alu we. Mwet Israel, pa inge god lowos, su uskowosme liki acn Egypt!” Na el filiya sie ma sruloala inge in acn Bethel, ac ma se ngia in acn Dan. Forla liki God lun mwet Israel inge na mutawaek e ke koko lal Jeroboam I, tokosra se emeet lun acn Israel tuku sun tokosra ak singoulakosr su pa inge pal se mwet palu Amos el oru sramsram nuselos, elos in forla liki oiyac elos muta kac ac suk ma suwos met liki elos fah eis kai Lun God.\nJeroboam II el tokosra year angngaul sie (2 Tokosra 14:23) ac el orekma koluk lain LEUM GOD oana tokosra se emeet lalos, Jeroboam I. In pacl se ingo yohk kasrpen acn we, ac mwet uh moniyuk nu ke alu, ac wangin lokoalok oana ke simla ke tukakinyen book lal Amos. Mwet palu Amos el akilen lah mwe insewowo inge ma na nu sin mwet kasrup mukena, ac kasrpalos tuku ke inkanek sesuwos, ac ke orekma kutasrik lalos nu sin mwet sukasrup ac mwet munas.\nTukakinyen book se inge akkalemye pac lah moniyuk lun mwet Israel inge nuke alu uh tia orek ke inse pwaye, ac misla lalos tia misla pwaye, a mwe na lumah. Me fahk se ma yohk ke book lal Amos pa: lungse yohk Lun God ke ma suwos. Arulana kalem efin kut readi Leviticus 19:13 lah lungse yohk se lun God inge tia na moul kinyuk ke pacl na leosloes se fin acn Israel. Ke mongfisrasr ac pakoten lun God oru El tu supalah Amos elan sramsram nusin mwet kol lun acn Israel in forla ac auliyak.\nMwe read se inge mutawaek sramsram kin luman mutan fin acn Samaria, fahkin yohk lalos, luhmeyuk nuke cow fat fin acn Bashan. Mutan inge elos oru koluk nu sin mwet munas, ac akkeokye mwet sukasrup. Ac kowos kifasten nu sin mukul tomowos in usot mwe sruhi nimowos. Amos el akkalemye lah LEUM GOD Fulat El wulela ke Ine mutal lal, ac fahk, “Pwayena len se ac fah tuku ke mwet uh fah srumasrkowosla ke ka, ac amakinkowosla. Kais sie suwos ac fah oana soko ik sremla ke ka uh. Motkeyuk muh 930 B.C. Israel (Nothern Kingdom) el mutawaek, ac moul kin sukosok lalos fasruh nuke 722 B.C. ke Israel putatyang nuke koko lun Assyria. Imasrlon year na pakunten God El supa mwet palu in fahk nuselos in forla ac auliyak.\nKut long lah kohs na upac sun tulik nutin Israel inge ke seakos lalos. Mongfisrasr ac lungkulacng Lun God srak oasr ke pacl se inge. Wangin mwet etu lah e tui ngac. Ma kalem tari sikyak ke lungse yohk Lal nusesr nofon, kalem fin sakseng soko su Wen se fana natul misa fac. El srack pang nusesr in pacl nukewa, oana ke El orekma kunul Amos in akesmakin tulik nutin Israel inge in forlla liki ma koluk lalos. Nga ac kom pa enenu in fahkelik ke lungse se inge tuh tulik wiasr, mwet lasr ac oana sie mwet kut etu muh muta ke sukosok lalos sifana in forla ac eis Jesus ke pacl se inge. Rome 6: 23 akkalemye lah molin ma koluk pa misa; a mwe kite lun God pa moul ma pahtpat yurin Christ Jesus Leum lasr. Mwe kite se inge tulik nutin Israel inge pilesru, God El kai fahl nuke suwoswos Lal. Kulo sifil kaksakin God ke moul lasr kewa, asrelah poum, oru in yohk pacl in pray tuh mwet nukewa in forla moul kin lungkulacng Lun God.\nPrevPreviousThursday (6/4) Sifac: Nga ac Kai Ma Koluk Lowos\nNextSaturday (6/6) Sifac: Kowos Tia Pana Foloko Nu YurukNext


Sie Samuel 4 - BIBLE MUTAL\nSie Samuel 4\n1In pacl se inge mwet Philistia elos fahsreni in som ac mweun lain mwet Israel, ac mwet Israel elos akola pac in lainulos. Mwet Israel elos tulokunak iwen aktuktuk selos in acn Ebenezer, ac mwet Philistia elos tulokunak iwen aktuktuk selos in acn Aphek.\n2Mwet Philistia elos mutawauk lain mwet Israel, ac tukun mweun upa lalos, mwet Philistia elos kutangla mwet Israel, ac uniya akuran akosr tausin mwet Israel yen elos mweun we.\n3Ke mwet lula sin mwet Israel elos foloko nu nien aktuktuk lalos, mwet kol lalos asiyuki ac fahk, “Efu ku LEUM GOD El lela mwet Philistia inge in kutangkutla misenge? Wona kut in som use Tuptup in Wuleang lun LEUM GOD Shiloh me, tuh Elan kasrekut ac molikutla liki mwet lokoalok lasr.”\n4Na elos supwala kutu mwet nu Shiloh in tuh use Tuptup in Wuleang lun LEUM GOD Kulana, su nien muta lal oan fin cherub lukwa. Wen luo natul Eli, Hophni ac Phinehas, eltal wi na Tuptup in Wuleang tuku.\n5Ke Tuptup in Wuleang tuku sun nien aktuktuk, mwet Israel nukewa elos sala ke pusren engan lulap, oru infohk uh kusrusryak.\n6Ke mwet Philistia elos lohng pusren sasa elos fahk, “Mea kalmen sa lulap se ma tuku liki nien aktuktuk lun mwet Israel inge?” Ke elos lohng lah Tuptup in Wuleang lun LEUM GOD sun acn we,\n7elos sangeng ac fahk, “Sie god el tuku oasr nien aktuktuk lalos ah! Kut ac wanginla! Tufahna pacl se in sikyak lumah ouinge nu sesr oemeet me!\n8Su ku in molikutla liki god ku lalos inge? Pa inge god lalos ma tuh uniya mwet Egypt yen mwesis ah!\n9Mwet Philistia, kowos in pulaikna! Kowos in mweun oana mukul. Kowos fin tia, na kowos ac tufah mwet kohs nu sin mwet Hebrew, oana ke elos tuh mwet kohs nu sesr ah. Ke ma inge, kowos mweun oana mukul!”\n10Mwet Philistia elos mweun arulana upa, ac elos kutangla mwet Israel, ac mwet Israel elos kaing nu acn selos. Mwet puspis anwuki. Oasr tausin tolngoul mwet mweun lun Israel misa.\n11Tuptup in Wuleang lun LEUM GOD sruhu, ac anwuki pac Hophni ac Phinehas, wen luo natul Eli.\n12Sie mukul in sruf lal Benjamin el kasrusr tuku liki nien mweun uh nu Shiloh, ac sun acn we ke len sacna. El seya nuknuk lal ac sang kutkut nu fin sifal in akkalemye asor lal.\n13Eli el nunku yohk ke Tuptup in Wuleang, ac el mutana ngetnget fin mwe muta lal sisken inkanek ah. Ke mwet sac el tuku ac sulkakin pweng inge nu in siti uh, na mwet nukewa elos wowoyak ke sangeng.\n14Ke Eli el lohng pusren mwet uh el siyuk, “Mea kalmen wowon ingan?” Na mwet sac sulaklak nu yorol ac fahkak ma sikyak nu sel. (\n15Eli el yac eungoul oalkosr in pacl se inge, ac apkuran in kunla na pwaye mutal.)\n16Na mwet sac fahk, “Nga kaingla liki nien mweun uh, ac kasrusr na oe we me misenge.” Ac Eli el siyuk sel, “Wen nutik, fuka mweun ah?”\n17Mwet sac fahk nu sel, “Mwet Israel elos kaing liki mwet Philistia. Kut kuf na pwaye! Oayapa anwuki wen luo nutum, Hophni ac Phinehas, ac Tuptup in Wuleang lun God sruhu!”\n18Ke pacl se mwet sac fahk ke Tuptup in Wuleang, na Eli el topla nu tok liki mwe muta lal sisken mutunpot in siti uh. El arulana matu ac toasr ke lupal, pwanang kaptelik inkawal ac el misa. El mwet kol fin Israel ke lusen yac angngaul.\n19Mutan kial Phinehas, wen natul Eli, el pitutu ac apkuran in isusla. Ke el lohng lah sruhu Tuptup in Wuleang lun God, ac ke papa talupal oayapa mukul tumal ah tukeni misa, na ngal in isus lal tuyang, ac el isusla.\n20Ke el keok ac apkuran in misa, mutan in akisus lal elos fahk nu sel, “Akkeye kom, tuh kom oswela tari wen se!” Tusruktu el tiana lohang, ku topkolos.\n21El sang inen tulik sac Ichabod, su kalmah “Wolana lun God som liki Israel,” ke sripen sruhu Tuptup in Wuleang, oayapa papa talupal ac mukul tumal tukenina misa.\n22El fahk mu, “Wolana lun God fahsr liki Israel mweyen Tuptup in Wuleang lun God sruhu.”\n< Sie Samuel 3\nSie Samuel 5 >


BIBLE MUTAL SIE SAMUEL 6\n☰ SIE SAMUEL 6 ◀ ▶\nTuptup In Wuleang Folokinyukme\n1 Tukun Tuptup in Wuleang lun LEUM GOD oan yurin mwet Philistia ke lusen malem itkosr, 2 mwet uh pangoneni mwet tol lalos ac mwet inutnut lalos ac siyuk selos, “Mea kut ac oru ke Tuptup in Wuleang lun LEUM GOD? Kut ac fin supwala nu in acn se na pwaye uh, mea enenu kut in sang in wela?”\n3 Mwet inge topuk ac fahk, “Kowos ac fin supwala Tuptup in Wuleang lun God lun Israel, kowos enenu in oasr mwe lung in wi, ma in sang moli ma koluk lowos. Kowos tia ku in folokunla ac wangin mwe lung wi. Fin oasr mwe lung wi som, kowos ac fah kwela liki mas lowos an, ac kowos ac fah etu lah efu ku El akkeokye kowos na.”\n4 Na mwet uh siyuk, “Mwe lung fuka kut ac fah sang nu sel?”\nAc elos topuk, “Ipin gold limekosr in oana luman mahlap, oayapa ipin gold limekosr in oana luman kisrik in pot, kais sie nu sin tokosra limekosr lun mwet Philistia, mweyen kain mwe lokoalok sefanna pa supweyuk nu fowos nukewa ac oayapa nu fin tokosra lowos. 5 Kowos enenu in oru ma sruloala ke mahlap, ac ma sruloala ke kisrik in pot su kunausla facl suwos an, ac kowos enenu in akfulatye God lun Israel. Sahp El ac fah tia sifil akkeokye kowos ku god lowos ac facl suwos an. 6 Efu ku kowos in akupaye insiowos oana mwet Egypt ac tokosra we ah? Esam lah God El tuh akfohsyalos nwe ke na elos fuhlela tuh mwet Israel in ku in som liki acn we. 7 Ke ma inge, kowos akoo soko wagon sasu ac lukwa cow mutan su soenna pula srenenu, ac kaprelosi nu ke wagon uh, a folokunla cow fusr natultal nu ke acn lun cow uh. 8 Eis Tuptup in Wuleang lun LEUM GOD ac filiya fin wagon uh, ac filiya sie box srisrik sisken Tuptup sac, ac nwakla ke ma sruloala gold su kowos sang tuh in moli ma koluk lowos an. Na patokak wagon an ac lela in sifacna yuwot. 9 Ac kowos in lohang nu ke wagon soko an lah ac fahsr nu oya. Fin fahsr nu layen nu Beth Shemesh, na kalem lah pwaye God lun Israel pa oru mwe keok inge nu sesr. A fin tia fahsr nu we, na kut etu lah tia El pa oru ma inge — ma na sifacna sikyak se.”\n10 Mwet uh oru oana ma fwack nu selos. Elos eis cow lukwa, kapriya nu ke wagon, ac kaliya cow fusr natultal ke nien muta laltal. 11 Ac elos filiya Tuptup in Wuleang nu fin wagon uh, wi box srisrik neinyen ma sruloala ke kisrik in pot gold ac ma sruloala ke mahlap gold. 12 Ac cow lukwa fahsr suwoslana nu Beth Shemesh ac tiana kuhfla liki innek uh. Ke eltal fahsr eltal wowo ke pusracltal. Tokosra limekosr lun mwet Philistia elos fahsr tukun cow inge nwe ke na sun masrol nu Beth Shemesh.\n13 Mwet Beth Shemesh elos oru kosrani lalos in ima in wheat lalos infahlfal uh. Ke elos ngetak elos liye Tuptup in Wuleang, na elos arulana enganak ke ma elos liye. 14 Wagon soko ah tuku nwe sun ima se su ma lal Joshua, su sie mwet Beth Shemesh, na tui inse inge sisken eot lulap se. Mwet uh elos kunausya wagon soko ah, ac uniya cow lukwa, ac kisakin tuh in mwe kisa firir nu sin LEUM GOD. 15 Mwet Levi elos eisla Tuptup in Wuleang lun LEUM GOD, ac box srisrik se su oan siska ma nein ma sruloala gold, ac filiya fin eot lulap sac. Ac mwet Beth Shemesh elos kisakin mwe kisa firir ac kisakin mwe sang nu sin LEUM GOD in len sac. 16 Tokosra limekosr lun mwet Philistia elos liye ma mwet inge oru ah, na elos folok nu Ekron in len sacna.\n17 Mwet Philistia elos supwala ma sruloala ke mahlap gold limekosr nu sin LEUM GOD tuh in mwe lung in sang moli ma koluk lalos, kais sie ke siti limekosr inge: Ashdod, Gaza, Ashkelon, Gath, ac Ekron. 18 Elos supwala pac kisrik in pot gold, fal nu ke pisen siti lun Philistia su kolyuk sin tokosra limekosr inge. Kutu siti uh oasr pot fulat raunela, ac kutu siti uh srik, wangin pot we. Eot lulap se su oan in ima lal Joshua, mwet Beth Shemesh sac, su elos tuh filiya Tuptup in Wuleang lun LEUM GOD fac, eot se inge srakna oasr we nwe misenge, mwe akpwaye.\n19 LEUM GOD El uniya mwet itngoul sin mwet Beth Shemesh inge ke sripen elos ngetang nu luin Tuptup in Wuleang. Ac mwet uh mwemelil ke sripen LEUM GOD El oru ma na upa se inge.\nTuptup In Wuleang In Acn Kiriath Jearim\n20 Ke ma inge mwet Beth Shemesh elos fahk, “Su ku in tu ye mutun LEUM GOD, God mutal se inge? Kut ac fah supwalla nu oya tuh Elan som liki kut?” 21 Ac elos supwala mwet utuk kas nu yurin mwet Kiriath Jearim ac fahk, “Mwet Philistia elos folokonma Tuptup in Wuleang lun LEUM GOD. Kowos fahsru ac usot.”


Inkacnek luhn Leum - Stanley G. Ellis\nInkacnek luhn Leum\nSel Elder Stanley G. Ellis\nInkacnek luhn Leum pa kuht in lohacng nuh ke mwe luti luhn mwet kol lasr, kahlwem ke ip yohk pwacye, ac karihngihn kuht sifacna.\nNga kuhlwacnsap in oacna sie mwet ke Itngucul. Pahngonyuck Mwet Itngucul uh mwet utuck pweng—in akacsruhi ke kahs luhn Leum oacna kuht eis sin mwet sap mwet pahluh ac sin Nguhn ac in oruh mwet loh pwacye ke inen Kraist in luti wosasuc fin facluh nohfohn, in muhsahi Alu uh ac ahkfahsrye mukwikwi la uh (liye D&C 107:25, 34).\nTuhlihk Mukul Imac\nNga mahtuhlah ke imac se apkuhran nuh Burley, Idaho—nga tuhlihk mukul imac orekma upac se. Oacna tuhlihk mukul imac se, nga etwaclah:\nIn orekma—kom fin tiac yok, kom ac tiac kosracni.\nIn orekma suhmaht kuh lahlmwetmwet—kom fin twekof ac ahkmongo, kom ac kosracni yohk.\nYohk srihpac ke kotaiyacn pacl uh—kom fin tiac yok ke pacl fal, ohu ma sa tuhkuh uh kuh in kuhnahoslah kosracni an.\nIn oruh ma enenweyuck kuh in oreklac finne tiac mwe engan se, sulaclah se, kuh ma fihsracsr se—kom isaclah mil ke kaho pacl el enenuh in isaclah an, tiac pacl na kom luhngse an.\nIn kahlwem ac suwohswohs—ke oasr ma orahkrahk tuhfweyuck ac kuhfwen mwe orekma uh, wacngihn pacl lom in ahkuhtweyac in wo kuh in elyah in ahktonongyaclos suc inse srihk. (Ke oruh se inge, ke nga tuh kuhlwacnsap ke Alu uh nga kwacna siyuck, “Yac kom luhngse ngan sramsram suwohswohs kuh in ahkwoye kuhtuh?” Pwacyeiyac uh, Mwet Luhlahlfongi suc nga asruoki nuh se ke puhlan pacl se nga kuhlwacnsap ke Alu uh sulaclah tuh ngan “suwohswohs!” Nga fah sramsram suwohswohs mihsenge.)\nSahflahiyac ah, oacna sie tuhlihk mukul imac Idaho, nga lotwelah in lohacng nuh ke ip yohk uh.\nWacngihn ma yohk srihpac nuh sesr nuh kwewa, ac mwe luti lasr, oacna ma pwacye ke ip yohk ke luhlahlfongi ma fahk muh, “Kuht luhlahlfongi ke God, Pahpah Ma Pahtpaht, ac ke Wen Nahtuhl, Jisus Kraist, ac ke Nguhn Muhtahl” (Ip Yohk ke Luhlahlfongi 1:1).\nWeacng, El pa Pahpah tuhmwacsr Inkuhsrao, suc etwekuht, luhngse kuht, ac kena kuht in fohlohk nuh Yohrohl. Jisus pa Mwet Lahngo ac Mwet in Molwelah lasr, suc ke Iwaclah El orwaclah kahlwem lah kuht fah kuhtanglah misac ac sifil moul ac ahkfihsracsrye nuh sesr in enganwack ac eis moul ma pahtpaht. Nguhn Muhtahl pa mwet in ahkwoye, mwet fahkwack ke fwackyuck, mwet luti, mwet fahkwack, ac mwet kolyuck lasr.\nNuhnkuh kac, tamuhlwel ac tahmtahel—kuht tiacna nguhn sisilac! Kuht tiac muhkwena.\nMeac wo ke oasr ninac pahpah tuhma uh—in tiac sisilac? Kuht kuh in etwaclah selos, eis woiyacn puhlakihn selos, lusrong mwe sensen wihklac ma elos sensenkackihn nuh sesr, ac etuh na pwacye ke srihpen ma elos etuh. Kuht tiac enenuh in tuhlac, fohsack, sruhflah, kuh suhnuhnkuh. Ma na pwacye se pa inge ke ohiyac luhn Pahpah tuhmwacsr Inkuhsrao, suc luti ac ahkkahlwemye nuh sesr tiac sie sin inkacnek pucspucs, tuhsruhk inkacnek soko fanna.\nOasr sin God Inkacnek soko ah\nKe ma pwacye, oasr inkacnek in moul luhn God in moul,1 in luhngse,2 in kahsruh,3 in pruhe,4 in sramsram,5 in aetuhi sie sin sie, 6 in kol,7 in pahyuck,8 in tuhfahlah tuhlihk,9 in eis etwacack,10 in etuh ma pwacye,11 in akacsruhi ke wosasuc,12 in suhmaht ke sulaclah luhn ma kuht mongo,13 ac kuhtuh pac sahyac.\nWi ma suhmuhslah uh, oasr kuhfa arulacna wo in suk inkacnek luhn Leum ke True to the Faith [Pwacye nuh ke Luhlahlfongi], In Ahkkweye Mwet Fuhsr, ac kuhtuh pac mwe luti luhn mwet sap ac mwet pahluh moul uh.\nNuh ke mwe srihkasrak, Leum El luti kuht lun ma suhmuhslah: “Nuhnak luhk tiac oacna nuhnak lowos, Ac inkacnek luhk siena liki inkacnek lowos. “Oacna ke kuhsrao arulacna fuhlwact liki facluh, ohinge inkacnek luhk fuhlwact liki inkacnek lowos, ac nuhnak luhk liki nuhnak lowos” (Isaiah 55:8–9).\nSie sin ohiyac koluk in lwen sahflah inge pa mwet nuh kwewa fahsr ke inkacnek lal sifacna (liye D&C 1:16). Ke puk luhn Soakas kuht ahksensenkihnyeyuck in: “nimet luhlahlfongi etuh lom sifacna” ac in “nimet sifacna nuhnkuh muh kom arulacna fas in lahlmwetmwet lom” (liye Soakas 3:5–7).\nLutiyuck kuht muh kuht fin oruh ma ke inkacnek luhn Leum, pwacyena El fah ahkinsewowoye kuht ac oasr tari engan lasr ke olwelah Lal; ac kuht fin oruh ma ke tiac inkacnek Lal, kuht ac tiac eis ke olwelah lal (liye D&C 82:10).\nLeum el kapsra inkacnek Lal nuh ke inkacnek lasr ke El tuh ahkpahye mwet pahluh Samuel, suc suhpweyucklac in suk sie tohkohsrah sasuc: “A Leum God El fahk nuh sel Samuel, Nik kom lohacng nuh ke fuhlwactal kuh luhmahl; Nga tiac eisacl: mweyen ohiyacn sulaclah Luk uh tiac oacna ohiyacn sulaclah luhn mwet uh; mwet uh elos liye luhkuh, ac Nga liye insiyacn mwet uh” (1 Samuel 16:7).\nFinne ke nuhnak nuh ke kena ma pwengpweng sin mwet nuh kwewa in kahsruh mwet muhnahs ac enenuh, Leum el insese nuh ke mwe finsrak lasr uh tuhsruhk El sulkackihn lah enenuh in oreklac ke inkacnek Lal sifacna (liye D&C 104:16). Ac fin te ohinge ke kuht srihke in kahsruh uh, kuht ac kuh in ahkngalyaclos. Leum El luti nuh sesr enenuh se in sifacna fosrngahkihn kuht. Finne kuht kuh in kahsruh, kuht tiac enenuh in sang kuh fosrngahkihn ma elos kuh ac enenuh in oruh nuh selos sifacna. Acn nuh kwewa srihkeyuck tari, facluh etwaclah ma koluk tuhkuh ke ma utuckuh ma in tiac siyuckyuck mwet se in orekma nuh kac. Pwacyena God el etuh arlac wo.\nLwelah kuht in motko kuhtuh mwe srihkasrak sahyac. Oasr inkacnek luhn Leum in oruh orekma luhn misineri. Ahkuhtweyucki lun ma suhmuhslah ac ke Preach My Gospel [Luti Wosasuc Luhk] ac akihlenyuck in sie ohiyac kolyuck sin Nguhn.\nOasr inkacnek luhn Leum, suc pa inkacnek pwacye, in luhngse. Mwet luhn facluh fahk muh ma se yohk srihpac pa mwet luo in aluhngsei. Pahpah tuhmasr Inkuhsrao El luti lah pwacye lah yohk srihpac mwet luo in aluhngsei, tuhsruhk El luti kuht yohkna: lah oasr inkacnek ac pacl oreklac in ahkkahlwemye luhngse sac.\nKarihngihn Kuht Sifacna\nJoseph Smith el lutiyuck ke inkacnek luhn Leum ke pacl se el fuhsr ah. Ke sie mwet siyuck sel lah el kol fuhkah Alu uh, el ahkuhtweyac lah el luti ip yohk pwacye ac mempucr uh karuhnguhnwaclos sifacna.14 Tamuhlwel ac Tahmtahel, mwet sap ac mwet pahluh lasr suc moul srackna luti ip yohk pwacye. Kisensiyuck pa “Yac kuht orekmakihn ip yohk inge in karihngihn kuht sifacna?”\nSie ma kwacna lutiyuck kuht kac pa in muhsahi ac ahkfalye kuhiyacsr acn nuh kwewa kuht oasr we. Pwacyelah kuhtuh pacl uh srihfeyuck kuht in som nuh ke siena acn sasuc, nuhnkuh muh ac oasr kawuck puhkantwen luhn tuhlihk nahtuhsr ac ohinge prokracm luhn mwet fuhsr ke Alu uh wo we.\nTamuhlwel ac tahmtahel, kuh kuht nuhnkuh na pwacye ma yohk srihpac ke molwelah luhn tuhlihk nahtuhsr uh pa inkucl kuht muhta we uh? Mwet Sap ac mwet pahluh uh kwacna luti lah ma sikyak in lohm se arulacna yohk srihpac likina ma sikyak nuh tuhlihk nahtuhsr ke acn sahyac. Ohiyacn tuhfahlah tuhlihk nahtuhsr uh yohk srihpac liki acn kuht tuhfahltahllah we uh.\nPwacye lah oasr kuhtuh srihpac sahyac ma wi orwaclah sulaclah ke acn in muhta, ac kulohkihn lah, Leum el fah kol kuht, kuht fin suk lwelah Lal.\nSie pac kihsen siyuck uh pa “Piyac acn enenweyuck kuht we uh?” Ke yac 16 nga kuhlwacnsap ke prestuhnsi luhn Stek Acir Houston Taxes. Mwet pucspucs mukwilac nuh ke acn lasr ke lusen yac ingoh. Kuht kwacna eis pahng ke taclofon sulkackihn lah mwet se pa fihli ac siyuck lah piyac kac ward ma wo emet uh. Pacl sefanna ke yac 16 ah nga tuh eis pahng se suc mwet sac siyuck sihk, “Piyac kac ward se ma enenuh sie sucu wowo uh? Piyac acn kuht kuh in kahsruh we uh?”\nIn yac omet luhn Alu uh, Prestuhn Brigham Young ac kuhtuh sahyac ac pahngon mempucr uh in som nuh ke kuhtuh acn in muhsahi Alu uh we. Tahfuhnkahs lah finne ingena oasr yohrohsr mempucr fokoko luhn Alu uh acn nuh kwewa suc fah som nuh ke oacna sie acn mwet pahluh el siyuck elos in som nuh we. Yac kuht motko na pwacye Prestuhn Monson lacn kais sie fahk nuh sin puhs liki miliacn 14 sesr acn ma enenweyuck sucu lasr uh we? Inkacnek luhn Leum pa kuht in lohacng nuh ke mwe luti luhn mwet kol lasr, kahlwem ke ip yohk pwacye, ac karihngihn kuht sifacna.\nYohk Srihpac Emet\nKe ma nuh kwewa ma sikyak ke Alu uh mihsenge, ac oacna ke Leum el ahksaye orekma Lal ke inkacnek ac ohiyac nuh kwewa, yohk srihpac na pwacye tuh kuht in oruh ma nuh kwewa kuht oruh ke inkacnek Lal!\nYohkna ke orekma luhn molwelah uh, kuht etwaclah lah God el ahkolah tari inkacnek wo liki nuh kwewa ke mwe sang ke Wen Nahtuhl (liye Ether 12:11). Mwe luti luhn Kraist pa inkacnek sac, ac wacngihn siena inkacnek sahyac kuh ine ituckyang ye kuhsrao suc mwet fah kuh in moullac ke tohkohsrahi luhn God (liye 2 Nephi 31:21).\nOacna kuht liye mwet pucspucs fin facluh mihsenge muhta in fohs kuh, koluk liki, muhta in ma koluk lalos ac kweok ke ma sikyak ke sulaclah koluk lalos, ac oruh nga ke wowoyak oacna ke Alma el oruh:\nNga finsrak in lihpufacn se pa nga, ac in kuh in eis finsrak luhn insiyuck, tuh nga fah kuh in som ac sramsram ke puhsrwen God, ke puhsra suc kuh in osrokwack facluh, ac tuhngi auliyak nuh sin mwet nuh kwewa!\nNga fah fahk nuh sin nguhna nuh kwewa plwacn luhn molwelah, ac lah elos fah auliyak ac tuhkuh nuh yurin God lasr ac inkacnek Lal, tuh in fah wacngihnlac ahsor fin facluh (liye Alma 19:1–2).\nSifilpac na, nga loh lah inkacnek soko ah oasr sin Leum! Pahpah tuhmasr Inkuhsrao El etwekuht, luhngse kuht, ac luhngse kahsruh. El arulacna etuh lah Elac kahsruh fuhkah. Kuht tiacna nguhn sisilac!\nMwet Lahngo lasr, Jisus Kraist, pa “inkacnek, ac pwacye, ac moul” (Jon 14:16; liye pac Alma 38:9). Inkacnek Lal akwucki fin ma pwacye ma pahtpaht ac kol kuht nuh ke mihslac fin facluh se inge, ac moul ma pahtpaht ke facluh se fah tuhkuh uh (liye D&C 59:23). Nga fahkwack na pwacye ke inen Jisus Kraist, amen.\n1. Liye 2 Nephi 5:27; Mosiah 4:27; Alma 7:23–25. 2. Liye Exodus 20:14; Deuteronomy 6:5; Jon 13:34–35; Mwet Rom 1:24–32; 1 Mwet Tessalonika 4:3; Alma 39:3–5. 3. Liye Mosiah 4:21–27; Doctrine and Covenants 104:15–18. 4. Liye Mattu 6:5–13; 2 Nephi 32:8–9; 3 Nephi 18:21; Doctrine and Covenants 10:5. 5. Liye Soakas 15:1; Colossae 4:6; James 5:12; 3 Nephi 11:29–30. 6. Liye Doctrine and Covenants 64:10–11; 121:41–46. 7. Liye Mattu 25:14–30; Jon 10:1–14; Doctrine and Covenants 50:26; 107:99–100; 121:34–40. 8. Liye Genesis 2:24; Jacob 2:27; Doctrine and Covenants 42:22; 132:19. 9. Liye Mosiah 4:14–15; Doctrine and Covenants 68:25–28. 10. Liye Doctrine and Covenants 43:8–9; 88:77–79, 118. 11. Liye Moroni 7:15–19; 10:3–5; Doctrine and Covenants 9:7–9. 12. Liye Doctrine and Covenants 33:8–10; 100:3–8. 13. Liye Doctrine and Covenants 89. 14. Liye Teachings of Presidents of the Church: Joseph Smith (2007), 284. Ma se metMa se tohkoh an\nKahs KosraeAmerican Sign Language (ASL)Bahasa IndonesiaBislamaCebuanoČeskyDanskDeutschEestiEnglishEspañolFaka-tongaFiji HindiFrançaisGagana SamoaHmoobÍslenskaItalianoKahs KosraeKahs KosraeKajin MajōlKiswahiliKreyòl AyisyenLatviešuLietuviųLingálaMagyarMalagasyNederlandsNorskPalauanPolskiPortuguêsReo TahitiRomânăShqipSlovenčinaSlovenščinaSuomiSvenskaTagalogTiếng ViệtVosa vakavitiБългарскиМонголРусскийУкраїнськаՀայերենภาษาไทยພາສາລາວភាសាខ្មែរ한국어中文國語廣東話日本語